text:
SILANG SIGEU English Version
Ku : Mamat Sasmita
2003
Poe Minggu ngajak ulin budak ka toko buku, dumeh budak teh ti kamari ngaeh bae hayang buku catetan nu leutik nu kelirna kayas, teuing keur naon, da ditanya teh ukur nyebut keur catetan, atuh ku kuring diayunkeun kahayangna sakalian kuring ge rek neangan buku sejena.
Budak teh jigrah pisan, atuh basa di toko buku budak teh taralang tereleng kaditu kadieu kuring we nu rada kawalahan kudu nutur-nutur jeung mukaan buku bukuna anu ditunjuk, geuning behna mah lain ngan sakadar neangan buku catetan , tapi kalah neangan buku buku bacaan sejena, padahal mah macana ge can pati lancar.
Keur anteng ningalian buku buku, digigireun aya nu ngajanteng, awewe tengah tuwuh, ceuk rarasaan eta awewe teh ret deui ret deui ka palebah kuring, teuing ngahaja ningali ka kuring teuing ngan ukur rarasaan wungkul.
Teu kungsi lila aya nu nepak kana taktak…” Silang…?!”
Sajongjongan kuring ukur ngabigeu, bari panon mah mureleng ka eta awewe nu nepak kana taktak.
Dina hate nginget nginget deui kecap Silang, teu karasa kuring nembalan ..” Sigeu…?”.
Manehna seuri terus ngasongkeun leungeun,…kuring kumejot dina hate mah hayang ngagabrug manehna, tapi asa teu werat lamun kudu kitu teh, atuh kapan manehna teh awewe jeung apan aya ditempat anu rame, jeung ongkoh deuih aya budak nu keur colohok ningali ka kuring.
Enya disebut tengah tuwuh teh asa merenah pisan, buukna geus culcel huis, tapi dangdananana mah matak hookeun keur awewe saumurna mah, geura we buuk sok sanajan geus culcel huis tapi ari modena mah kaayeunakeun, enya ari make cindung mah tapi da ieu mah lain jilbab, ngan saukur disampaykeun, malah mimindengna mah eta cindungna teh nyampay we dina taktak, bajuna gombrang, make pantalon, kewes asa ningali dangdanan Indira Gandhi.
Sasalaman teh rada lila jeung terus silih keukeuweuk, …”Keur naon didieu…?” ceuk manehna, kuring seuri bari ngajawab..” Nya neangan buku atuh ma enya neangan emih kocok didieu…”, manehna nyeuleukeuteuk, enya can poho kuring ge kabeukina kana emih kocok.
“Jeung saha..?!”..ceuk manehna deui.
“Jeung budak….!”
“Incu ieu teh….?”
Kuring teu pati ngawaro kana pananyana, kalah hayoh nitah budak supaya nyolongkrong munjungan “…Tuh salim heula ka Ua..”
“Nu bungsu ieu teh,…boga sabaraha budak teh,..mana indungna..!”
“Indungna mah di imah we, da tadi diajak teh mugen, majarkeun loba seuseuheun..!”
Kuring jeung manehna uplek ngobrol bari nutur nutur bujur budak milihan buku.
Beres babayar, kuring, budak jeung manehna, kaluar ti toko buku, enyaan manehna ngajak nyimpang ka tempat dahar anu ngajual emih kocok.
“ Can robah kabeuki teh..!?” ceuk kuring..
Manehna ukur mesem.
Kuring rarat reret ningalian kana balanjaan manehna…”Meuli buku naon tadi..?”
“Teu meuli buku uing mah, meuli ieu we cet minyak…!”
“Euh…geuning jadi pelukis..?”
Manehna seuri ngaheuheu, “Lain,…ieu mah pesenan incu..!”
Resep ningali manehna ngadahar emih kocok anu cikruh nyuruputna atuh teu kaliwat seuhahna.
“Na geus boga sabaraha incu teh..?”
“Geus gede,…geus di SMP, lain ari ieu budak teh nu bungsu..?”
“Keur ayeuna mah nya cikal nya bungsu, da kakara hiji..!”
“Geuning ku irit..!?”
“Lain irit,….da nyieun mah geus ti bareto mula, ngan jadina nya kakara ieu.,…Geu,…kuring kawin teh meh geus dua puluh tilu taun, kosongna meh tujuh belasan taun, ayeuna ieu budak umurna tujuh taun jalan..!”
“Mintul meureun..!”
“Ah duka teuing, sakieu ge Alhamdulillah geus dipercaya boga budak..!”
Ari budak nu diomongkeun mah anteng we ngahenggoy emih kocok.
“Geu…ari didinya boga budak sabaraha…?”
“Wah budak mah loba ngan anu bener mah ngan tilu, malah geus boga incu ti anu bungsu…!”
“Geuning….na aya budak nu teu bener…!”
“Lain budak teu bener maksud teh budak asuhan, nya sasieureun sabeunyeureun ngilu mantuan barudak jalanan sina sarakola….!”
“Euhh…mulya kacida atuh…!”
Rada lila paheneng heneng. Kuring ngahenggoy emih kocok, sakali sakali mangnyusutkeun leungeun budak ku kertas tisu, da leungeuna baseuh, atuh manehna ge tonggoy kana mangkok emih kocok.
“Lang ari eta buuk teh disemir, asa angger bae siga kitu…?!”
“Alhamdulillah henteu, ieu mah asli atuh, teu wanoh kana ngaran semir buuk…!”
“Eta we asa angger keneh siga baheula, da kuring ge apal teh eta pedah ningali model buuk didinya, moal poho da kungsi nenget nenget ti palebah tukang…!”
“Ari uing mah enyaan kalinglap Geu ka didinya teh, mun seug didinya teu nanya tiheula, kuring mah moal apal..da eta geuning awak teh asa beuki meber…!”
Manehna ngaheuheu seuri.
“Sakieu mah awak teh geus rada ngorotan da opat taun kaliwat mah leuwih beurat, awak leuwih meber, awewe mah kakolotnakeun teh beuki beunghar, beunghar ku beurat awak…!”
Ngobrol di warung emih kocok teh teu lila, da budak noelan bae ngajak balik, sonona mah kacida jeung manehna teh, sanggeus silih bere nomer telepon jeung serelek (serat elektronik, email tea), terus papisah, manehna ngangkleung kana taksi, ari kuring jeung budak mah kana angkot we.
Peutingna mukaan email, muka email ti peuting teh aya sababaraha maksud, kahiji, ngoprek komputer teu kaganggu ku budak, kadua sugan we atuh bakal leuwih cepet da ari peuting mah kapan ngaranna ge peuting euweuh deui batur nu make, katiluna sugan we mayar telepona rada murah.
Serelek teh ngaburudul loba pisan pangpangna mah ti milis urangsunda, eta we da bulan september 2003 nepi ka opat rebuna sabulan teh, jeung geuning aya serelek ti panyeumpxxx@yahoo.com ke ti saha ieu da anyar teu boga babaturan siga kitu, sanggeus dibuka geuning ti Sigeu.
Ku kuring ngahaja di print, dicitak sangkan tumaninah macana, komo mun bari lalangkarakan.
From : panyeumpxxx@yahoo.com
To : heuxxx@hotmail.com
Sent : 13 Okt 2003 22.43
Subject : Inget baheula.
Lang…, ilaing nyaho teu, nulis ieu email teh uing bari bulucun, tadi kira kira jam dalapan peuting uing taranjang hareupeun eunteung satangtung, buuk teu disisiran, atuh beungeut ge teu dipoles ku wedak estu sahinasna, uing neuteup awak sorangan.
Lir keur maca kajujuran, unggal gurat dina awak mawa lacak tapak baheula, ti luhur tina unggal lambar buuk nepi ka tungtung kuku indung suku ting baranyay laku lampah nu inget ti jaman keur budak nepi ka ayeuna, lir pilem nu puter balik, aya nu gagancangan aya nu kacida launa, nepi ka tembres kalakuan ti bubuk leutikna nepi ka nu pangbadagna, kalan kalan kuring seuri, nyeungseurikeun kalakuan sorangan, teuing seuri naon ngarana bisa jadi seuri maur.
Palebah beuteung naha jadi ngabendeleh kieu, ting berehil tapi lain sepir, palebah pingping nu baheula luis teh ayeuna geus ledis, geus euweuh tapakna, nu aya nampuyakna daging nu teu puguh ujud.
Naha uing boga hak ngarasa era pedah awak siga kieu.. atawa naha uing kudu ngewa ka awak sorangan pedah ramijud, dina wujud identitas naon atuh ari uing..?
Loba sora nu ngomong ti ditu ti dieu majarkeun uing begang majarkeun uing gendut, naha bet nu ditempo teh ngan ukur wujudna wungkul, naha pedah urang teh keur dikepung ku deudeuleuan dina televisi, dina koran, majalah, gambar sisi jalan, dina tas, dina dompet ngan ukur awak, beungeut, naha ngan eta anu pang sohehna keur hiji identitas, jeung deui naha pedah uing awewe kalan-kalan sok aya nu ngan ukur ngadeukeutan pedah uing awewe, ngan ukur dijadikeun objek.
Meunang pan lamun uing ngabandingkeun awak jeung mangsa baheula keur meujeuhna ngora (lain, lain kuring haying ngora saumur-umur), keur jaman loba nu ngudag ngudag boh jajaka boh duda, malah aya nu pangkatna jendral. Uing wenang milih, nu jago karate awakna lempay ngalampanyat, atletis, ngeusi, nu pendek beke tapi mobilna dua weuteuh, nu kakara lulus kuliah, nu boga hotel, nu boga villa di Puncak.
Teuing kunaon maranehna ngudag ngudag, da uing tara tatanya, da sigana lamun bareng indit jeung uing, maranehna siga nu kacida bagjana, siga nu ngagondeng widadari meureun, saha nu teu nyaho ka si Non sakota kabupaten mah, si Non nu boga Mercy dina taun harita, awewe geulis ngora keneh sukses usaha.
Ningali awak dina eunteung, nahanya make jorojoy hayang difoto, difoto keur bulucun, hayang ngabandingkeun jeung awak jaman keur ngora, ngan hanjakal teu boga foto jaman keur budak bari bulucun aya ge foto keur umur tilu taun teu make baju, asana mah karek anggeus mandi difoto ku Bapa Almarhum, eta ge bari gegerewekan da embung mandi, dipaksa ku Mamah, ari ku Bapa kalah hayeuh dioconan, kitu dongeng Mamah, da ari kuring mah tong boro inget, ningali fotona ge teu beda we jeung ningali foto sejena jaman keur leutik.
Kulit beuteung ieu, nu kungsi luis, nu kungsi jadi paneuteup lalaki, waktu kuring ngojay di Hotel tilu puluh taun kaliwat, kulit beuteung ieu nu kungsi mendeyang reuneuh, kulit beuteung ieu kungsi….salingkuh.
Lang….ilaing nyaho teu, waktu uing nelepon ka ilaing, supaya ilaing datang ka Hotel, basa urang rek papisah tea, naon pangna uing ngajak papanggih di Hotel..di kamar 26, enya inget keneh da ngahaja neangan kamar nomer 26 teh ambih sarua jeung umur uing harita, sabenerna lain kamarna aya puluhan, tapi di lantai 2 kamar nomer 6.
Ilaing keketrok kana panto, terus uluk salam…”Assalamualaikum..!”, uing harita hareugeueuen, naha kudu dijawab atawa ngan ukur mukakeun panto, uing nyaho lamun aya salam wajib dijawab, ngan asana geus lila tara ngucapkeun salam siga kitu, harita uing ngan ukur mukakeun panto.
Terus ilaing culang cileung neangan korsi keur diuk, nu terusna mah ilaing diuk dina kasur, enya kapan kamar hotel teh leutik, aya eta ge korsi mah tapi harita dieusian ku tas uing, jeung sababaraha buku, buku buku carita silat Cina.
Malah harita ge uing keur ngeukeuweuk buku nu judulna Telaga Darah, geuning ilaing nyerengeh bari ngomong…”Kahade buku eta mah eusina porno…”
Uing teu nembalan harita teh, da enya buku teh porno pas keur dibaca teh anu kituna pisan, puguh we rada era, terus buku teh dialungkeun, asana uing terus nyician cai herang kana gelas disodorkeun ka ilaing.
Lila ngobrol teh pan meh nepi ka jam dua welas peuting, ilaing terus amitan balik, sabenerna mah ku uing teh rek diajak mondok, rek diajak sare sagebrug
Teuing kunaon, uing ge da teu nyaho, ujug ujug jorojoy we aya niat kitu, teuing pedah uing geus lila rarandaan, dina hate uing teh rek mere kenangan ka ilaing atawa….teuing ah uing ge teu ngarti.
Tapi niat kitu teh teu werat diomongkeun, da ilaing hayeuh we ngajak ngobrol soal sajak-sajak jeung carita pondok nu kungsi ku uing dibacakeun waktu siaran, ari rek make tingkah provokatif hate teh asa teu merean, malah dina hate ngagerentes yen ilaing teh lalaki nu teu surti kahayang awwewe.
Sanggeus ilaing mulang, uing cunggelik sorangan, maca buku jadi teu nafsu, harita uing ceurik…henteu ari ceurik gagauran mah ngan ukur rambay cimata, ceurik pedah kunaon uing ge teu nyaho, ngan dina hate asa aya nu ngagerihan
Serelek ti Sigeu panjang ngagebay, ka beh handapna eusina loba ngadadarkeun pangalaman dirina, dina panungtungan serelekna manehna nulis :
Uing teh ayeuna geus loba incu, ti anu bungsu kakara borojol minggu kamari, awewe, lucu geulis. orok beureum keneh roroesan jeung ceurik, uing ge tangtu kitu, kungsi jadi orok beureum.
Lang…sabebenrna mah kabeh anak jeung incu ge eta anak tere, jeung incu tere, da uing mah teu kungsi boga budak, eta teh kabeh ge anak Si Jendral almarhum, ngan pedah ku uing kabeh budakna diurus, lantaran indungna meunang musibah waktu ngalahirkeun anu bungsu.
Geus ah urang geus tunduh rek sare heula, …sono euy hayang ngobrol deui siga baheula.
Kasubuhnakeun kuring nulis email jawaban keur Sigeu :
To : panyeumpxxx@yahoo.com
From : heuxxx@hotmail.com
Sent : 13 Okt 2003 22.43
Subject : Re:Inget baheula.
Geu….geus dikonci pantona..?
Alusna mah samemeh bulucun teh dikonci heula pantona, bisi ujug ujug aya ucing jalu asup kapan matak wegah akibatna, ucing jalu tea atuh sok kumahkar…eh nu kumahkar mah hayam rek ngendognya…., ucing jalu mah bisi ngarontok, nyakar, kapan aya sayang beurit lin...?!.
(heureuy ah…)
Mun teu salah aya nu kungsi nulis majarkeun “awak teh panjara” teuing panjara naon, aya oge anu nyebut awak teh mesin hasrat jeung aya oge nu nyebut diri……bae lah uing mah moal pipilueun ah kana palebah awak mah, da uing ge ayeuna kieu buktina, teuing boga awak teh naha goreng naha alus, nu leuwih penting mah asal sehat, kapan ceuk paribasa ge banda tatalang raga, raga tatalang nyawa.
Geu….nyaho teu…(nurutan didinya..), samemeh nulis ieu serelek teh uing ngambah heula dina internet, neangan gambar awewe nu umurna lima puluh genep taun bari.…bulucun…! na ari burudul teh geuning loba pisan nya…malah aya nu geus umurna dalapan puluh taun sagala….ambuing eta sayang beurit dina kelekna…..geus huisan…..!
Kabina bina nya, bet aya nu daek nembongkeun awak bari bulucun dina umur anu sakitu geus cueutna, enyaan dina internet mah sagala ge aya, abong kena disebut dunya maya, dunya virtual, dunya kabebasan anu alus saalus-alusna aya, nu goreng sagoreng-gorengna aya.
(Hampura Geu nya…uing geus nyipta nyipta awak didinya…ah teu jauh ti model nu ieu lah…..he he…aya huisan…bari kuring nelek-nelek hiji gambar awewe nu geus kolot nu keur bulucun..!!)
Samemeh poe kamari, kuring sakapeung sok ngawawaas jaman baheula, da anu kaimpleng teh hih…angger we didinya teh awewe geulis, ngora, lincah jeung pinter, implengan teh kakara robah poe kamari saprak panggih tea, enya asa ngagebeg geuning geus kolotnya umur teh, urang teu panggih teh aya kana tilu puluh tauna, lain waktu nu sakeudeung tah., urang teh geus jadi aki-aki jeung nini-nini. ( Geu…ari incu nyebutna naon…Nini, Ene, Eyang atawa Oma…ah ma enya nyebut Oma, kapan Oma mah tina basa Walanda lin..?)
Uing mah bulucun teh lamun keur mandi we, eta ge tara nelek-nelek awak sorangan, gebrus we mandi, lantaran lamun ditelek telek sok manggih nu matak kukurayeun (moal dijentrekeun naon nu matak kukurayeun teh bisi disebut buntut Oa…)
Geus ah, lila lila mah bisi jadi cawokah, sarua sono Geu…!
Si Belang tea.
Ti sanggeus ngirim serelek harita, pleng teu nampa deui serelek ti manehna,
1972
Unggal malem Saptu bari lalangkarakan di tempat indekos, bari ngareureuhkeun kacape, sok mindeng ngadengekeun radio, sok ngahaja neangan sora penyiar awewe, nya manggih sora awewe harita teh keur maca hiji sajak, sanggeus beres macana terus ngagalantang nyarita eusina eta sajak, sajak nu dibawakeun teh lolobana sajak rumaja nu idek liher dina dunya cinta.
Hiji waktu kuring ngawanikeun maneh nelepon ka penyiarna, nyaritakeun sajak nu kungsi dibacakeun ku manehna, kuring nelepon teh lain waktu manehna keur ngajomantara, nya nelepon kitu we atuh sakalian kuring ngawanohkeun diri bari nyebutkeun hayang papanggih, hayang kenalan.
Nya ti harita kuring wawawuhan jeung manehna, kuring nanya manehna, nanya ngaran nu sabenerna, manehna teh teu ngajawab kalawan saerewelena atuh kuring ge teu mere ngaran nu benerna, lantaran mimiti panggih teh kuirng make kaos belang manehna ngageroan kuring Si Belang, teuing meureun asa kurang merenah tungtungna lamun ngageroan teh nyebut Silang, atuh kuring ge ngageroan ka manehna teh Si Geulis sok terus disebut Sigeu.
Geulis, enya da geulis atuh manehna teh geura we awak jangkung ukur beda tilu senti jeung kuring ge, awak ngeusi disebut begang henteu, disebut montok henteu, donto meureun babasaanana teh, ari beuebeungeutan rada rada siga bentang pilem , sahanya poho deui ngaranna, ngan ieu mah beungeut Sunda, geulis Sunda.
Mun aya nu nyebut Silang ka kuring pasti manehna, kiru deui lamun nyebut Sigeu bisa dipastikeun kuring nyebut manehna.
Dina ngabasakeun teh sok teu puguh sakapeung kuring, uing, didinya, ilaing kalan-kalan ana jeung ente, sok sanajan umur kuring leuwih ngora, manehna teu nganggap dirina leuwih kolot anu kudu dihormat. Umur kuring 23 taun ari manehna geus nincak 26 taun.
Lila wawawuhan teh, sataun leuwih,
Papisah soteh pedah kuring kudu miang ka luar jawa, pindah dines, nya peuting harita kuring nepungan manehna di kamar 26 di hiji hotel, keur kenang-kenangan manehna mere pulpen, ceuk manehna “Mun nulis surat keur uing kudu make pulpen ieu, mun teu make pulpen ieu mah uing moal ngabales…”.
Dikangaranan pulpen, kakara ge sababaraha poe ge geus leungit, teuing kamana, atuh kuring nulis surat ka manehna make pulpen sejen, enyaan lebeng euweuh balesan.
2004
Kuring narima deui serelek ti manehna eusina teu panjang “….Lang uing rek jarah, rek munggah haji, do’akeun nya,…..jeung hampura bisi aya dosa boh nu karasa boh nu teu karasa, ari ente geus ka haji..?, mun encan mah sok we kukumpul keur ongksona ti ayeuna,…..eh uing ge ongkosna lain meunang kukumpul tapi pamere ti anak tere nu panggedena…”
Kuring maca serelekna teh sababaraha balikan, ….dina hate ngucap sukur jeung ngadoakeun sangkan inyana salamet, jeung jadi hajjah anu mabrurroh.
Teuing tah lamun geus balik ti Mekah, naha make tiung wungkul atawa ganti jadi make jilbab, atawa naha bakal eureun buukna make semir.
Serelek ti manehna ku kuring teu dibales, angkanan teh engke we satutas manehna munggah haji rek manggihan, rek didatangan, bari jeung rek aya nu ditanyakeun sabab dina serelekna nyebutkeun kungsi ngandeg, tapi dina serelek eta keneh nyebutkeun teu boga budak.
Cilengkrang Desember 2004.


c: text/html

text:
Coretan Ki Sunda Sawawa
Kacaritakeun aya saurang paninggaran keur moro bagong, di kebonna salah saurang patani. Bari nungguan boroannana, manehna kukurilingan neangan tempat anu merenah, tapi lain keur nyumput, tapi manehna teh hayang ngendog, da kabuktian sabada manggihan tempat anu merenah, jol gejlek manehna teh ngaluarkeun endogna. Ma'lum anu pangseng, eta endogna teh mani ampir sagede bal beliter.
Ari ngendogna teh kabeneran dina kebonana patani anu teu resep sama sakali lamun aya jelema anu ngadon ngendog dina kebonna.
Harita oge basa kapanggih aya paninggaran anu ngendog teh jol pudigdig we ambek, ngan basa rek nyarekan eta patani teh ngarengkog, sabab sieuneun ditembak ku paninggaran.
Kacaritakeun eta patani teh bari rada ngagidir nyampeurkeun ka paninggaran, pok manehna nanya : keur naon jang.. ??
Panginggaran ngajawab : eta bah nuju moro bagong..!!
Tiasa abah ninggalan bedil.. jigana mah alus tah..??
Paninggaran : Mangga bah bade ningalan mah..!!
Gep we eta bedil teh ku patani dicokot, tuluy diilik ilik.. na atuh ari geus kitu, eta bedil teh ditodongkeun ka paninggaran, bari ngomong : silaing anu ngendog teh..??
( bari muncereng )
Paninggaran kacida reuwaseunnana, pok manehna ngajawab : muhun bah..!! na kumaha kitu..??
( bari raga ngeleper da sieun di tembak )
Ceuk patani bari nodongkeun bedilna : hakan siah...!!!!...
Panggaran : ah.. nu leres bah.. piraku abdi kudu ngadahar endog sorangan... !!
( bari murungkut )
Patani : eh... hayang ditembak siah.. !!
( bari terus nodongkeun bedil )
Eta paninggaran mani burial buncelik sabab ambek nyedek tanaga midek, ari rek ditolak sieun dibedil, ari digugu, asa piraku kudu ngadahar endog sorangan, mangkanng sakitu nampuyakna..
Tapi da sieun cilaka, eta paninggaran tuluy we nyoelan endogna saeutik saeutik bari teu kuat hayang ongkek..
Ceuk patani : kudu loba loba siah ngadaharna...!!
( bari molot )
Tungtungna mah, bari teu kuat oge, eta endong sorangan teh teu burung we beak..
Ceuk paninggaran : tah bah.. kusabab abdi tos nyeepkeun endogna, cing eta bedil teh ayeuna mah ka abdikeun..
Teu panjang pikir eta patani teh song we mikeun bedilna ka paninggaran.
Sanggeus katarima, teu antaparah deui eta paninggaran teh nodongkeun bedilna ka patani bari nyarita : ngendog siah...!!!
Eta patani mani reuwas luar biasa, sabab teu nyangka bakal malik ka sorangan..
ceuk patani : ah sujang da abah mah teu hayang ngendog deuleun...!!
( bari rek ceurik.. )
Paninggaran : Paksakeun siah...!!
Atuh eleh deet eta patani teh ngendog sagejlek, da sidik keur teu hayang..
Paninggaran : hakan siah...bisi ku aing di tembak..
eta patani mani sujud kana suku paninggaran supaya teu tulus ngadahar endogna..
Paninggaran : gancang siah hakan... !! bisi ditembak ku aing..!!
Tungtungna mah eta patani ngarawu endogna, da ngan saeutik, maksudna mah rek disamualkeun..
Paninggaran : eutik eutik siah....
Atuh kapaksa we anu tadina rek disamualkeun teh jadi dieutik eutik da sieun..
Sanggeus beak, eta paninggaran ngomong ka patani : lunas bah...!!
( bari ngaleos )
Eta patani, sanggeus euweuh sasaha, tuluy we utah uger aya mingguna...
cag... hehe

robotstxt: allowed

filter: keep


text:
BULAN NGANJANG DINA LAMUNAN
Sajak : Nanang Sos
Daweung tineung ngadaweung dina lamunan
Galindeng katresna ngahaleuang dina lagu asih nu kamari
Natrat sora duriat salira nu diserat dina eusining surat
Kedal ucap arék lana satia moal rek pukah
Ceuk...sora haté salira harita anu kabaca ku rasa
Kuring reureuh dina amparan tamperan kanyaahna
Mungkus lamunan dina kulambu nu maké gambar manéhna
Asa betah ulin cai dina acining kahémanna.....
Bray...asihna.... Bray...imutna ébréh kacipta....sagalana
Leumpang bareng geter sora
Nu kapireng lagu tineung anteng manteng
Asa betah diayun ambingkeun sora mamarasna rasa
Ngentring wening,gahar sora dina haréwosna
Lamunan nutup lamunan
Nu imut ngagalentoran, ngulayaban ngarangkulan geugeut pageuh
Narah papisah....
Nu rék mulang sumoréang melang,teu mulang teu waka miang
Nyangsaya milu teu nangan nyarandé salsé dina panto haté
Isukan aya poé husus keur urang panutan
Wayahana anu lian ulah arék dibagéanan...nya ?
Da bongan sok ngabaribinan...ka urang
Wilujeng wengi panutan....bulan mabra nganjang ka buruan urang....
Keur urang......


text:
Urang bisa mindeng ngadangu sabaraha mangpaat pikeun miboga ku dahar kavling cai. Tapi, lamun loba teuing, tinimbang benefit urang bakal meunang komo karugian nu bakal bisa. Enya, eta bener, kawas ubar, cai ogé boga dosis katuhu pikeun dikonsumsi, hartina lamun urang inum teuing cai, rupa-rupa efek samping bakal ngarasa afterwards. Komo, dampak nu fatal, saperti maot, maranéhanana bisa lumangsung lamun urang meakeun teuing cai iraha wae dibikeun. Contona, sakumaha lumangsung ka wanoja nu nyicingan of California (2007), nu nuturkeun kontes minum cai disponsoran ku radio lokal aya. Hal ieu diperkirakeun, awewe make salaku loba kana 2 galon cai, sarua jeung 7,6 liter cai dina kontes teh. Awak awéwé sacara kapanggih jeung bohong teu hirup di imahna teu lila sanggeus kontes minum cai.Teuing Loba nginum cai disababkeun Dua Hirup
Sabenerna, naon kajadian ka awak urang nalika urang inum kaleuleuwihan cai? Aya dua hal utama anu lumangsung ka awak urang lamun urang dahar loba teuing cai di hiji wanci, nyaéta:
Consuming kavling cai leuwih ti diperlukeun bakal nambahan volume getih total. Ngaronjat volume getih dina sistim tutup pembuluh darah nu bakal nyieun karya jantung jeung getih kapal bakal ngaronjat luyu jeung nambahanana ngaronjatkeun tekenan sistem katutup pembuluh darah éta.
Jumlah cai nu loba teuing nu asup kana awak bakal ningkatkeun fungsi ginjal ti kudu. Ginjal bakal Ngayak / Ngayak cairan nu mana wae nu jadi awak, kontras jeung pipe cai mana aliran cai leuwih tuluy pipe bakal leuwih beresih. Tapi dina ginjal, teu panawaran, komo beungbeurat ginjal baris ngaronjatkeun jumlah cai anu kudu saring ngaliwatan glomerulus teh. Komo, glomerulus bisa ruksak minangka hasil Disaring jumlah cairan nu teu matak diperlukeun ku awak, karya glomerular teuas tambahan for eta. Dina sistim filtration ginjal kudu nahan jumlah cai (dina awak) dina tingkat nu aman, nu diperlukeun ku awak, cairan kaleuwihan salaku hasil tina jumlah konsumsi cai nu kudu dileungitkeun tina awak.
Hiponatraemia hasil teuing Loba nginum cai
Salian di luhur dua hal, cai minum kaleuleuwihan bisa ngabalukarkeun fatal state disebut hiponatraemia. Hiponatraemia nyaéta hiji kaayaan numana tingkat uyah dina getih (dina hal ieu natrium) nyaéta leuwih handap kudu. Biasana konsentrasi natrium dina getih ranged ti 135 nepi ka 145 millimoles per liter, tapi konsentrasi uyah kaayaan hiponatraemia kurang ti 135 millimoles per liter. State parna kaayaan hiponatraemia bisa ngabalukarkeun kaayaan mabok cai nu ngabogaan gejala di antarana nyeri sirah, kacapéan, seueul, utah, sering urination (urination) jeung disorientation méntal.
Hyponatremia Propinsi disababkeun ku jumlah ngaronjat cai dina pembuluh getih ginjal ieu teu bisa nyabut cai kaleuwihan gancang. Hasilna, cai kaleuwihan bakal meunang ka jero sél awak. Sél cai kaleuwihan bakal ngalaman bareuh. Sél nu swell moal manggihan hésé rék dilegakeun alatan cai narima, sabab masih boga rohangan kira-kira sél. Ngan, nya kitu béda ti sél otak. Sél otak dipasrahkeun dina tangkorak anu teuas, sarta teu ngabogaan cukup kamar nu rék dilegakeun lamun narima cai kaleuwihan. Lamun cai kaleuwihan nuliskeun sél otak jeung sél otak geus ngabareuhan, kawas sél awak lianna, bisa ascertained nu kajadian saterusna ieu musibah. Awak bakal ngalaman seizures, koma, sistim engapan stalled, ngalaman bobot uteuk herniation jeung pamustunganana ngabalukarkeun pati.
Nengetan Konsumsi bodas Cai Anjeun
Sajaba hal di luhur, aya ogé sababaraha hal nu peryogi nyaho ngeunaan cai dihakan. Lamun anjeun ngalakonan Marathon hiji geus tangtu hiji haus gede bakal pencét anjeun, katuhu? Lamun éta jadi, mangka lamun réngsé teu sababaraha urang anu hayang nyokot gulp tina kavling cai pikeun ngubaran haus dirasakeun. Tapi, naha anjeun nyaho yén lamun anjeun ngalakonan Marathon, teras di nu konsentrasi moment vasopressin dina awak anjeun bakal nambahan. Ngaronjat vasopressin disababkeun ku kaayaan setrés awak nu geus bosen salila Marathon. Vasopressin mangrupakeun hormon antidiuretic nu hartina nya lamun tingkat hormon anu luhur, awak nuju pikeun ngaropéa cai dina awak ka teu bisa digubris. Dina basa sejen, Anjeun moal ngarasa urination sanajan inuman nyatu cai sanggeus ngalakonan Marathon a. Dina kaayaan anu model kitu, make teuing cai bakal fatal pikeun anjeun sabab geus disebutkeun di luhur, nyaéta hiponatraemia.
Saterusna, rekomendasi pikeun inum dalapan gelas sapoé téh masih valid? Sabenerna, cara leuwih hade nyaeta nyoba nyaimbangkeun antara kabutuhan pengeluaran teh. Contona, basa Anjeun laksana Anjeun ngesang salaku loba salaku 500 milliliters per jam, mangka cai kudu Anjeun inum nyaeta 500 milliliters ogé. Sanajan kitu, itu teu hese gauge sabaraha kesang per jam we méakkeun kitu? Upami kitu hal kawas ieu, naon indikator? Joseph Verbalis, diréktur Bungah University Medical Center, boga nasihat katuhu pikeun anjeun "inuman ka haus Anjeun. Ayeuna teh indikator pangalusna ", nyaéta inuman pikeun ngubaran haus Anjeun, sabab ieu indikator pangalusna nyaho padahal urang geus nginum cai. Nginum cai lamun haus sarta inuman dina moderation.
Aturan nginum katuhu cai
Saran nu nginum kavling cai tapi teu kudu teuing kaleuleuwihan nyieun urang kawas Nyanghareupan dua hal conflicting. Tangtu di ahir eta ngajadikeun urang jadi lieur. Mangka disarankeun nginum katuhu cai ieu kawas naon sih?
Nginum cai cukup jeung akal (teu saeutik oge jeung teu loba teuing)
Nu ceuk jadi teuing jeung exaggerated eta kumaha sih?
Impacts fatal patali anu lumangsung di Marathon perlari alatan inuman teuing cai, International Association Marathon Médis Direksi (IMMDA) ngajak urang nu meakeun cai nalika urang ngarasa lapar jeung haus. Meakeun cai minum cukup jeung teu kaleuleuwihan, misalna teu leuwih ti 0,03 liter per kg beurat awak. Jadi, pikeun conto, hiji jalma timbangan 50 kg, jeung konsumsi cai nu minum nu meunang individu teu leuwih ti 1,5 liter pér poé. Rekomendasi Ieu jadi pisan logis, sabab beurat jalma bakal mangaruhan jumlah cai anu perlu jadi mabok per poé. Jalma anu obese (beurat leuwih gede) tangtu merlukeun cai dina jumlah leuwih ti urang ipis.
Lamun urang mindeng ngadéngé nasehat ka meakeun salaku loba kana 2 liter cai per poe, teu mean sadaya awak cai perlu perlu diturunkeun tina cai bodas. Dua liter disarankeun ogé bisa ngawengku ti pangan atawa inuman nu kavling cai, saperti sup, susu, buah, atawa tipe séjén pangan jeung inuman ngandung cai dikandungna.
Aturan anu lumaku nginum 2 liter per poé pikeun jalma séhat. Sementera pikeun penderita ginjal kudu tangtu bisa diwates, teu kudu nginum cai loba teuing, sabab salajengna bakal aggravate ginjal.
Nginum cai saeutik demi saeutik, teu sakabeh sakaligus dina hiji waktu. Contona, 1 cup sanggeus bangun, diteruskeun 1 cup saméméh jeung sanggeus sasarap, mangka 1 cup saméméh jeung sanggeus dahar beurang, kaca samemeh jeung sanggeus dinner, sarta 1 cup saméméh ranjang.
Loba jalma anu sesat sabab hayang meunang kauntungan alus tina cai, maranéhanana recklessly cai inuman dina kaleuwihan, inuman nyatu cai dina hiji waktu. Ti sisi kaséhatan, teu disarankeun alatan konsumsi cai loba teuing di hiji wanci baris nyieun getih janten langkung polumeu. Nya antukna bakal beuratna dina jantung sarta ginjal. Jantung kapaksa pikeun ngompa getih leuwih gancang jeung ginjal anu maréntahkeun ka nyabut cairan leuwih gancang.
Pikeun ahir éta, guna nginum cai cageur alami, rasa, jeung saeutik demi saeutik (teu langsung sakaligus dina hiji waktu).
Nu kudu cai per poé keur unggal jalma beda gumantung kaayaan nu tangtu, aktivitas nyaéta fisik, cuaca, kum, beurat, gender, jeung kaayaan kaséhatan. Pikeun ahir éta, nyokot sahingga tailored jeung pangabutuh jeung kaayaan unggal jeung inuman lamun ngarasa haus, sakumaha haus jeung lapar nyaéta indikator pangalusna kenal kana basa awak urang kudu nginum. Anjeun bisa maca sabaraha cai perlu manusa per poé di artikel ieu: inuman Supplies Cai (cair) pikeun Poé Per Manusa
Di sagigireun haus, Anjeun oge bisa apal kana adequacy jumlah cairan ka awak ngaliwatan warna cikiih (Pee). Lamun cikiih téh konéng caang / jelas jeung loba, hartina cairan awak perlu lumayan lah jeung geus papanggih. Samentara éta, lamun warna cikiih nu robah warna ka warna kana darker (poék konéng / oranyeu) jeung sababaraha di nomer, eta hartina kaperluan cairan awak masih unmet.
Asa dipake.
by: ace maxs murah


text:
Kabupatén Bandung
Kabupatén Bandung mangrupakeun hiji kabupatén di Propinsi Jawa Barat, Indonesia. Ibukotana nyaéta Soréang. Kabupatén ieu wawatesan jeung Kabupatén Sumedang di beulah kalér, Kabupatén Garut di beulah wétan kidul, Kota Bandung di beulah kulon kaler, sarta Kabupatén Bandung Kulon di beulah kulon.
Kabupatén Bandung kawengku ku 31 kacamatan, nu kabagi deui kana sababaraha désa jeung kalurahan. Pusat pamaréntahan di Kacamatan Soréang.
Topografi[édit | sunting sumber]
Lolobana wilayah Kabupatén Bandung mangrupakeun pagunungan. Di antara puncak-puncakna nyaéta: Gunung Patuha (2.334 m), Gunung Malabar (2.321 m), sarta Gunung Papandayan (2.262 m) jeung Gunung Guntur (2.249 m), duanana dina wawates jeung Kabupatén Garut.
Waduk Saguling mangrupakeun bendungan panggedéna di kabupatén Bandung.
Sajarah Kabupatén Bandung[édit | sunting sumber]
Kabupaten Bandung wedal ngaliwatan Piagem Sultan Agung Mataram,yaktos dina ping 9 sasih Muharram warsih Alif atawa sami kalawan dinten saptu ping 20 April 1641 Masehi. Bupati kahijina nyaeta Tumenggung Wiraangunangun (1641-1681 M). Ti buktos sajarah kasebat ditetepkeun yen 20 April minangka Dinten Janten Kabupaten Bandung. Kalungguhan bupati saterusna digantikeun ku Tumenggung Nyili lepat saurang putra na. Nanging Nyili henteu lami nyepeng kalungguhan kasebat margi ngiring Sultan Banten. Kalungguhan bupati saterusna dituluykeun ku Tumenggung Ardikusumah,saurang Dalem Tenjolaya (Timbanganten) dina warsih 1681-1704.
Salajengna kalungguhan Bupati Kabupaten Bandung ti R. Ardikusumah dibikeun ka putra na R. Ardisuta anu diangkat warsih 1704 sanggeus Pamarentah Hindia Belanda ngayakeun pasamoan kalawan para bupati se-Priangan di Cirebon. R. Ardisuta (1704-1747) kakoncara kalawan wasta Tumenggung Anggadiredja I sanggeus wafat anjeunna sering disebut Dalem Gordah. minangka gagantina diangkat putra pang kolotna na Demang Hatapradja anu boga gelar Anggadiredja II (1707-1747).
Dina mangsa Pamarentahan Anggadiredja III (1763-1794) Kabupaten Bandung dihijikeun kalawan Timbanganten,sumawonten dina warsih 1786 anjeunna ngasupkeun Batulayang ka jero pamarentahan na. Oge dina mangsa Pamarentahan Adipati Wiranatakusumah II (1794-1829) ieu pisan puseur dayeuh Kabupaten Bandung dipindahkeun ti Karapyak (Dayeuhkolot) ka sisi walungan Cikapundung atawa alun-alun Dayeuh Bandung ayeuna. Pemindahan puseur dayeuh eta luhur dasar parentah ti Gubernur Jenderal Hindia Belanda Daendels ping 25 Mei 1810,kalawan alesan wewengkon anyar kasebat dipeunteun bade mikeun prospek anu mending ka hal mekar wilayah kasebat.
Sanggeus sirah pamarentahan dicepeng ku Bupati Wiranatakusumah IV (1846-1874),puseur dayeuh Kabupaten Bandung ngembang pesat sarta anjeunna dipikawanoh minangka bupati anu progresif. Manehna peletak dasar master plan Kabupaten Bandung,anu disebut Negorij Bandoeng. Warsih 1850 anjeunna ngadegkeun pendopo Kabupaten Bandung sarta Masjid Agung. Saterusna anjeunna memprakarsai pangwangunan Sakola Raja (Atikan Guru) sarta ngadegkeun sakola kanggo para menak (Opleiding School Voor Indische Ambtenaaren). Luhur jasa-jasa na dina ngawangun Kabupaten Bandung di saniskanten widang anjeunna meunangkeun pangajen ti Pamarentah Hindia Belanda mangrupi Bentang Jasa,ku kituna balarea nelahan na kalawan sebutan Dalem Bentang.
Dina mangsa pamarentahan R. Adipati Kusumahdilaga,rel sepur mimiti diwangun,benerna ping 17 Mei 1884. Kalawan asupna rel sepur ieu puseur dayeuh Bandung beuki rame. Nunyicingan na sanes ngan pribumi,bangsa Eropa,sarta Cina oge mimiti cicing di puseur dayeuh,akibat na perekonomian Dayeuh Bandung beuki maju. Sanggeus wafat gagantina diangkat R.A.A. Martanegara,bupati inipun kakoncara minangka perencana dayeuh anu jempolan. Martanegara oge dianggap sanggem ngusikkeun rahayat na kanggo berpartisipasi aktip dina nata wilayah kumuh barobah kaayaan padumukan anu merenah. Dina mangsa pamarentahan R.A.A. Martanegara (1893-1918) ieu atawa benerna dina ping 21 Pebruari 1906,Dayeuh Bandung minangka puseur dayeuh Kabupaten Bandung robih statusna barobah jadi Gementee (Kotamadya).
Periode salajengna Bupati Bandung dijabat ku Aria Wiranatakusumah V (Dalem Haji) anu nyekel kalungguhan salila 2 periode,kahiji warsih 1912-1931 minangka bupati anu ka-12 sarta saterusna warsih 1935-1945 minangka bupati anu ka-14. Dina periode warsih 1931-1935 R.T. Sumadipradja nyekel kalungguhan minangka Bupati ka-13. Selanjutnya bupati ka-15 nyaeta R.T.E. Suriaputra (1945-1947) sarta gagantina nyaeta R.T.M. Wiranatakusumah VI landian Aom Male (1948-1956),saterusna digantian ku R. Apandi Wiriadipura minangka bupati ka-17 anu dijabatnya ngan 1 warsih (1956-1957).
Bupati salajengna nyaeta Letkol. R. Memet Ardiwilaga (1960-1967). Salajengna dina mangsa transisi (Orde Lami ka Orde Anyar) dituluykeun ku Kolonel Masturi. Dina mangsa Pupuhu Kolonel R.H. Lily Sumantri kacatet kajadian peryogi yaktos rencana pemindahan puseur dayeuh Kabupaten Bandung anu semula aya di Kotamadya Bandung ka Wilayah Hukum Kabupaten Bandung,yaktos wewengkon Baleendah. Peletakan batu kahijina dina ping 20 April 1974,yaktos dina wanci Dinten Janten Kabupaten Bandung anu ka-333. Rencana pemindahan puseur dayeuh kasebat nerus dugi kalungguhan bupati dicepeng ku Kolonel R. Sani Lupias Abdurachman (1980-1985).
Luhur wiwaha sacara fisik geografis,wewengkon Baleendah henteu matak bisa kanggo dijadikeun minangka puseur dayeuh kabupaten,mangka sabot kalungguhan bupati dicepeng ku Kolonel H.D. Cherman Affendi (1985-1990),puseur dayeuh Kabupaten Bandung pindah ka lokasi anyar yaktos Kacamatan Soreang. di sisi jalan gede Soreang,benerna di Desa Pamekaran ieu pisan diwangun Pusat Pamarentahan Kabupaten Bandung salega 24 hektar,kalawan mintonkeun arsitektur has gaya Priangan. Pangwangunan perkantoran anu tacan beres sakumna na dituluykeun ku bupati saterusna yaktos Kolonel H.U. Djatipermana,ku kituna pangwangunan kasebat meryogikeun wanci saprak warsih 1990 dugi 1992.
Ping 5 Desember 2000,Kolonel H. Obar Sobarna,S.I.P. kapeto ku DPRD Kabupaten Bandung barobah kaayaan Bupati Bandung kalawan direndengan ku Drs. H. Eliyadi Agraraharja minangka Wawakil Bupati. Saprak eta,Soreang leres-leres dikadudukankeun barobah kaayaan pusat pamarentahan. Dina warsih 2003 sadaya aparat wewengkon,kajabi Dines Pagawean Umum,Dines Perhubungan,Dines Kaberesihan,Kantor BLKD,sarta Kantor Diklat,atos resmi berkantor di kompleks perkantoran Kabupaten Bandung. Dina periode pamarentahan Obar Sobarna,anu kahiji diwangun nyaeta Stadion Olahraga ,nyaeta Stadion Si Jalak Harupat. Stadion ieu mangrupa stadion bertaraf internasional anu barobah kaayaan kareueus balarea Kabupaten Bandung. sajaba ti eta,dumasar aspirasi balarea anu diperkuat ku Ulem-Ulem Nomer 22 warsih 1999,Dayeuh Administratif Cimahi robih status barobah kaayaan kota otonom.
Ping 5 Desember 2005,Obar Sobarna nyekel kalungguhan Bupati Bandung kadua kalina direndengan ku H. Yadi Srimulyadi minangka wawakil bupati,ngaliwatan proses pemilihan langsung. Di mangsa pamarentahan anu kadua ieu,dumasar dinamika balarea sarta dirojong ku kenging panalungtikan sarta pengkajian ti 5 paguron luhur,sacara yuridis terbentuklah Kabupaten Bandung Kulon babarengan kalawan kaluarna Ulem-Ulem Nomer 12 warsih 2007 ngeunaan Pembentukan Kabupaten Bandung Kulon di Propinsi Jawa Barat. puseur dayeuh Kabupaten Bandung Kulon tempatna Kacamatan Ngamprah). Bupati Bandung Kulon mangsa kalungguhan 2008-2013 nyaeta Abubakar.


text:
Dina inbox email simkuring (Alhamdulillah nembe kaparios kamari ieuh basa nembe mulis mudik ti lembur Bandung) salah sawiosna nyendong reply nu dikintun ku salah sahiji dulur baraya sunda pembaca satia ieu blog ngacapruk, nyaeta kang Dik Dik Rahmat R., anjena ngawales/ reply email nu dikintun kusimkuring samemeh lebaran, nyaeta samodel kartu ucapan wiljeng boboran nu sacara otomatis di kirim ngegunaken feedburner tea *sok atuh subrice lur!.
eusina kusimkuring copas dihandap ieu, teu dikirangan, teu dilangkungan hehe. Mung hapunten kangge ka saderek kang Dik dik pribados simkuring tacan nyungken widi mosting ieu eusi email...saupamina kaabotan mangga wartosan bae simkuring, insyaAllah bade langsung di delete bae :) Hatur nuhun kangge kintunan emailna.
Image by: DeviantArt.
saupamina wae teu tiasa pasanggrok dina dintenan boboran, rupina wae ulah dugi ka mohokeun silaturahmi.
nu puguh mah, jiga na kabiasaan balik (mudik) dina poe an lebaran ngarupakeun hiji simbol kahirupan. sakumaha urang rek jadi naon, atawa ngumbara ka ujung bumi tetep tumetep dina waktu cunduk mangsa urang teh bakal balik ka asalna.
Ngan hanjakalna, loba nu teu ngarti alias polos kana hartina mudik...... !!
ieu mah katingali ku diri sorangan lain ceuk batur carita teh.
Masih dua poe deui ka lebaran, kuring di pagawean acan pere (da babaturan anu jauh mah ngahaja ku kuring sina pere ti heula).
Tah cumarita wae kuring panggih jeung sarombongan (kaluarga) anu bakal mudik tea meureun ti ditu na mah.
Kuring asa era sorangan, ningali eta rombongan nu mudik (pituin sunda) meni bareda boh basa jeung pokona mah beda lah....!!
dina panampilan anu awewe make riben si manohara tea geuning, leuengeun nu sabeulahna pinuh ku geulang bare ranggem ngadahar buah apel (padahal puasa keneh).
Kuring lain ambek ku babasaan jeung sajabana, keun lah eta mah suka bungah maranehna. Ngan kuring ngarasa kadorong ngageuingkeun dina etika barang dahar, sugan kakarak manggih apel beureum atawa memang ngarasa gaul (tidituna mah modern lah teu puasa). Atah adol diantep teh malah ditambahan ku nu lalaki, geus mah make calana nu kurang bahan ditambah geuning model anu ngahaja nempokaeun calana jero (leuheung mun wedel mah) da eta mah si haram jadol teh make legeg ngaroko (tengah poe).
Kuring teu eleh guprak, ningali tontonan kitu sanajan rombongan kuring teu mundur ari kana ngabebebener kalakuan mah.
Kuring oge ngaroko, geus lah pokokona mah kuring wakca nyarita ka eta rombongan mudik : " ari aranjeun teh jiga na ngaruksak diri aranjeun sorangan, teu ngahrgaan kana usaha anjeun anu kacida lila jeung ayeuna rek mariang baralik tapi hanjakal aranjeun teu pisan boga atikan laku anu bener .... ! Eta mah duka kumaha maranehna langsung caricing, era duka kumaha. Ditambah ceuk kuring teh, tah kuring ge kamamana mamawa rokok, tapi ari keur puasa jeung dina kandaraan mah tara diroko, tuh dina kantong kuring aya bubuahan leuwih seger tibatan anu ku maraneh didalahar......... !! cik... cik ..... ulah
sok adigung jeung.
Duka nepi ka ayeuna kuring teh sok mikir, naha ari kalakuan teh sok rada araneh nya
mun baralik ti pangumbaraan ...? ari ras ka kuring, kuring oge ngumbara tapi asa arera paradah rek make teh, anu cek hate kuring oge bisa. Tapi tetep teu merean.
Geura tingali tuh nu ngarambay dina ceuli bari laleumpang atawa naek motor, sirah gigideugan da nyaruakeun jeung sora lagu/musik. tungtung na sarangeunahna make jalan teu ningali aturan.
Pokona mudik lah, bari jeung teu ngarti oge !
Mudik tujuh mulud
Beres mudik,
teu arudud
nu aya mah jaramedud
wakca ieu mah Tjeu Lies,.......... cing bejaan tah dulur-dulur ki sunda anu make basa " elu, gue, nyokap, bokap " teh ulah sok kamalinaan jeung era wae ku logat nu henteu merenah he...... he........ sinuhun .......


text:
HIPERMAN
HIPERMAN (singketan tina kecap-kecap basa Inggris High Performance Radio Metropolitan Area Network) nyaéta standar anu dijieun ku Broadband Radio Access Networks (BRAN) group anu aya dina jero organisasi (ETSI) pikeun nyadiakeun komunikasi tanpa kabel dina pita frékuénsi 2 - 11 GHz di sakuliah Éropah jeung nagara lianna nu maké standar ETSI. HIPERMAN ngarupakeun alternatif pikeun WiMAX (atawa standar IEEE 802.16) sarta téknologi Koréa, WiBro.
HIPERMAN dimaksudkeun pikeun nyadiakeun layanan DSL tanpa kabel pitarubak dina wilayah géografis anu lega. Frékuénsi anu digunakeun ku ieu téknologi nyaéta pita frekuensi handapeun 11 GHz (umumna pita frekuensi 3.5 GHz). HIPERMAN bakal optimal lamun digunakeun pikeun jaringan packet switched, sarta bisa digunakeun pikeun layanan tetep jeung bagerak (nomadik), hususna dina lingkungan padumukan jeung pakantoran nu leutik.


text:
Vertebra
Vertebra mangrupakeun tulang irégular nu nyusun tulang tonggong — kolom nu silih sambungkeun sarta fléksibel.
Manusa boga 33 vertebra, kaasup nu opat nu ngahiji jadi sacrum (nu séjénna mah dipisahkeun ku pisin antarvertebra) jeung opat tulang coccygeal nu jadi tulang buntut.
Bagian luhur anu tilu diwangun ku 24 vertebra, nu digolongkeun dina ngaran cervical ('punduk', 7 vertebra), thoracic ('dada', 12 vertebra), jeung lumbar ('cangkéng', 5 vertebra), luyu jeung perenahna dina awak.
Struktur umum[édit | sunting sumber]
Vertebra dibagi kana dua bagian penting: (1) ségmén anterior (hareup), nu mangrupa awak vertebra; jeung (2) bagian posterior – gondéwa vertebral atawa neural, nu mungkus vertebral foramen. Gondéwa vertebral dibentuk ku sapasang pedicle jeung sapasang lamina, nu ngarojong tujuh prosés: opat articular, dua transverse, jeung hiji spinous.
Baca ogé[édit | sunting sumber]
Rujukan[édit | sunting sumber]
- Vertebra, Wikipédia édisi basa Inggris (3 Agustus 2006)
- Gray's Anatomy: The Vertebral column - Gray's Anatomy taun 1917 tiasa ditingal di proyék Bartleby, dipidangkeun dina diagram warna, tiasa dijadikeun titik awal pikeun diajar anatomi, tapi ogé cukup lengkep salaku sumber gross anatomy. Artikel ieu ditarjamahkeun tina Gray's Anatomy taun 1917 nu aya dina domain publik.
- Smart implant will help broken vertebra - Artikel ti IsraCast


text:
Home » Unlabelled » KERETEG HATE CEPOT VS EYANG SUBUR
KERETEG HATE CEPOT VS EYANG SUBUR
Pamaen :
ü Tatang suryana (pak ustad)
ü Moch rizki (eyang subur)
ü Julaeha (neng rindi)
ü Nova (babaturan cepot)
ü Diana (preman I)
ü Saefulloh (bapa neng rindi)
ü Ilham (preman II)
ü Ade pian (cepot)
ü Junaedi (dalang)
Alkisah di salasahiji kampung, aya hiji wanoja anu geulisna ka wnti-wanti. Wanoja eta nyaeta kembang desa,loba anu resepen ka eta wanoja salasa hijina si cepot,tapi perjuangan cinta si cepot teu sa mulus nu di kira sabab aya nu resepen ka eta wanoja salian ti si cepot.
KUMAHA CARITA SALAJENG NA.
URANG SAMI-SAMI TINGGAL DI TKP !!!
CEPOT : Aduh si eneng , ka banyang wae na hate kuring.
kumaha nya carana beh si eneng bogoh ka abi ? (bari ngalamun sorangan)
NOVA :DARRRRR.......!!!!
CEPOT : Aduh ari silaing eweh gawe pisan,urang keur ngeunah-ngeunah ngalamunken si neng rindi.
Ehh cucunguk datang !!!
NOVA :Ngeunah wae urang di sebut cunguknguk.emang maneh bogoh pisan ka si eta ?
CEPOT : Heuh uyy..!!!
Men ceuk budak ayeuna mah “GALAU TINGKAT DEWA”.
NOVA : HEUH BENER !!!
DEWA MONYET !!!
CEPOT : GEUS LAH ayeuna mah urang menta solusi ka pak ustad beh kuring teu gallau wae..HAYUU AHH !!!
NOVA : HAYUU !!!!
Indit we si cepot jeung babaturanna ka masjid,mangihan pak ustad bari menta solusi.
KUMAHA CARITA SALAJENG NA.
URANG SAMI-SAMI TINGGAL DI TKP !!!
CEPOT+NOVA : asalamualaikum wr wb
PAK USTAD : wa’alaikum salam wr wb
Aya peyogi naon yeuh kadieu ?
NOVA :Yeuh babaturan urang si cepot keur galau,dek menta solusi ka pak ustad.kumaha carana abeh si cepot teu galau wae ?
PAK USTAD : OH OH OH ! GALAUUUU
BENER-BENER !!
CEPOT : BENER-BENER naon pak ustad ?
PAK USTAD : BENER-BENER teu kabeungeutan maneh galau mah !
CEPOT : AH pak ustad bisa wae.
Teras kumaha yeuh solusi na pak ustad ?
PAK USTAD : ari ceuk saya mah kieu,maneh datangan eta kolotna lamar sakalian eta wanoja anu di pikaresep ku maneh.
NOVA : Bener oga siah saran pak ustad.
Kumaha atuh ceuk maneh pot ?
CEPOT : Heuh beneer oge, hayu atuh orang langsung OTW ka imah na.
Hatur nuhun saranna pak ustad !
CEPOT+NOVA : asalamualaikum wr wb
PAK USTAD : Wa’alaikum salam wr wb
Terus datang si cepot jeung babaturanna ka imah si neng rindi.niat na mah dek ngalamar si neng rindi.
KUMAHA CARITA SALAJENG NA.
URANG SAMI-SAMI TINGGAL DI TKP !!!
CEPOT+NOVA : asalamualaikum wr wb
BAPAK : walaikum salam wr wb.
Sok mangga ka lalebet jang .
CEPOT : kieu pak , tujuan abdi kadieu bade ngalamar neng rindi,ari neng rindi na aya?
BAPAK : aya di kamar,nya biasa we unggal poe ge pesbukan.unggal poe ge tara leupas tina hape.
Keula antosan,ku bapa di geroan heula neng rindi na.
RINDI ! RINDI ! kadieu neng !
NENG RINDI : Kulan, aya naon pak ?
BAPAK : Eta aya pamuda anu bade ngalamar neng .
NENG RINDI : Saha pak ?
BAPAK : Eta si cepot !
NENG RINDI : OH kang cepot ...akang cius bade ngalamar abdi ?
CEPOT : CIUS neng!!!
Celibu ciius kanggo neng rindi !
NENG RINDI : Ari neng mah terserah bapa we kang !
CEPOT : OH nya atuh.
Kumaha pak ?
BAPAK : Nya sok we pot, bapa mah asal maneh tong nga nyeri hatekeun anak bapa.
CEPOT :CIHUYYY AHHH !!!
Jadi resmi atuh .ayena mah urang dek muka pesbuk heula,dek nga ganti status tina LAJANG jadi TUNANGAN.
HAYU urang ka warnet nova!
abdi permios heula pak,neng !
NOVA+CEPOT : Asalamualaikum wr wb
Di tempat lain,aya anu teu resepeun kana hubungan si cepot jeung si neng rindi,nyaeta eyang subur. Maneh na nga rencanakeun dek nyulik si neng rindi.abeh teu jadian jeung si cepot !
KUMAHA CARITA SALAJENG NA.
URANG SAMI-SAMI TINGGAL DI TKP !!!
EYANG SUBUR :Urang teu tarima si neng rindi jadian jeung si cepot.
Pokok na urang kudu jadi salaki si neng rindi !
DIANA : Urang culik we si neng rindi na.
ILHAM : heueuh terus kawin ku eyang,teus jadikeun pamajikan ka- 10.
EYANG SUBUR : Bener oge,hayu engke peuting urang culik si neng rindi.
Teras ka wengina eyang subur jeung anak buah na keukeuteuyeupan ka imah neng rindi, niat na dek nyulik si neng rindi.sa enggeus di culik, si neng rindi di sekap di imah si eyang subur.
Si cepot jeung bapa na si neng ribut neneangan si neng rindi. Nepi ka aya kabar anu ngabejaan yen si neng rindi teh di sekap ku eyang subur. Teras si cepot salarea datang ka imah eyang subur.
KUMAHA CARITA SALAJENG NA.
URANG SAMI-SAMI TINGGAL DI TKP !!!
CEPOT : SUBUR ! SUBUR ! SUBUR!
kadieu siah !
EYANG SUBUR : Aya naon maneh ka dieu ?
CEPOT : TONG api-api teu nyaho.
DEMI TUHAN !
Mana kabogoh aing ?
EYANG SUBUR :Oh maneh geus apal.
Urang moal sagawayah mikeun yeu si neng ka maneh.
BARUDAK, SERANG !!!
(anak buah eyang subur gelut jeung si cepot, meunang si cepot)
CEPOT : Ayeuana giliran maneh subur nu ku aing di GIBAS !
(si cepot gelut jeung si eyang subur, meunang eyang subur)
(datang pak ustad terus nga jiwir ceuli si eyang subur)
PAK USTAD : HAYU siah ABG tua ! gera di ajar ngaji .
EYANG SUBUR : nya muhun pak ustad.AMPUUUNN !!!
PAK USTAD : Hampura ka sadayana,ku kalakuan si subur.
Si iyeu memang aki-aki tujuh mulud,ngaji ge can bisa, ari ka awewe jago.
Hampura sakali deui. Asalamualaikum!!!
SADAYANA :Wa’alaikum salam wr wb. !!!
Akhirna si cepot bisa neruskeun hubungan na jeung si neng rindi terus nepi ka maraneh na nikah,boga anak jeung maraneh na hirup bahagia salamina.
!!!TAMAT !!!


text:
Beton
Beton nyaéta salah sahiji jenis bahan wangunan (kontruksi) sarupaning batu anu boga sipatna awét sarta kuat.[1] Beton diwangun ti campuran keusik sarta bahan agregat (batu kerikil nu diaméterna 2-3,5 cm) anu ditalian jeung semén sarta cai.[1] Bahan agregat geus dipaké saprak 2000 taun ka tukang, contona minangka bahan wangunan dina peradaban Mesir Kuna, Yunani Kuna, sarta Romawi Kuna.[1] Tapi dina mangsa éta, beungkeutan pikeun agregat beton masih ngagunakeun bahan-bahan anu basajan, antara séjén campuran kapur sarta cai atawa campuran taneuh liat sarta gips.[1] Dina proses pembuatan beton, keusik, semén, sarta cai dicampur kalayan bahan-bahan nu tangtu.[1] Dina tahap saterusna adonan kasebut diaduk ditambah kalayan agregat, diaduk deui nepi ka rata sarta dicicingkeun kana citakan anu nyieun hiji kontruksi.[1] Ayeuna modél beton anu dimekarkeun nyaéta Portland Cemen (PC) anu kapanggih ku Joseph Aspdin ahli kontruksi asal Inggris, dina 1842.[1] Modél pangwangunan kasebut dipikawanoh minangka semén.[1] Joseph Aspdin nyiptakeun semén jieunan kahiji anu bener ku cara ngabeuleum batu kapur sarta taneuh liat sacara babarengan.[2] Prosés ngabeuleumna téh robah sipat-sipat kimiana sarta Joseph Aspdin nyiptakeun semén leuwih kuat batan ngagunakeun kapur nu diancurkeun.[2]
Beton Bertulang[édit | sunting sumber]
Pikeun nambahan kakuatanana, struktur beton ogé dirojong ku bahan penguat séjén, contona waja.[1] Bahan penguat ieu mindeng disebut waja tulangan.[1] Waja ieu baris ngahiji kalayan beton anu geus garing.[1] Alatan mangpaatna sarua kawas tulang dina awak manusa.[1] Mangka modél ieu dingaranan beton bertulang.[1] Sistem beton bertulang kapanggih ku Joseph Morier (1823-1906) dina 1849 sarta dipaténkeun dina 1867.[1] Kontruksi beton bertulang dimimitian ti prosés nyiapkeun citakan beton luyu jeung rarancang sarta nyieun adonan beton dina tempat anu kapisah.[1] Dina citakan beton kasebut waja tulangan disusun nurutkeun pola nu tangtu, luyu jeung kontruksi.[1] Adonan beton saterusna dicicikeun kana citakan sarta diingkeun nepi ka jadi garing.[1] Waktu anu diperlukeun beton jadi garing sarta teuas nyaéta kira-kira 28 poé.[1] Sanggeus éta, citakan beton bisa dibuka.[1]


text:
Assalamualaikum Wr.Wb.
Aujubillah himinassyaiton nirojim.
Bismilah hirohman nirohim.
Ashadu ala ilaha illeloh wa ashadu ana Muhamaddarosululoh. Allah huma soli ala syaidina muhammadi abdika warosulika nabiyil umiyil wa ala alihi wasohbihi wasalim, ama ba’du.
Sagala puji urang sanggakeun ka gusti nu maha suci dzat nu ngatur sagala eusi dunya katut eusina, nyaeta Allah Subhanahu Wata Ala.
Sakumaha hidayah sareng inayahna urang masi dipaparin nikmat sehat oge nikamat iman sareng nikmat islam nyaeta nikmat anu pang ageung-ageungna.
Solawat sareng salam urang curehkeun ka baginda anu mulya nyaeta Nabi Muhammad Selewlohiu Alaihi Wasallam.
Kusabab anjeunanana urang sadaya tiasa ngaraos nikmat iman sareng nikmat islam. Jeung mudah-mudahan urang sadayana ka asup umatna amin yarobal alamin.
Hadirin Sadayana,,,,,,,!!!Dina kasempetan ayeuna sim kuring bade ngababarkeun yen naon-naon wae anu bakal ku urang di bawa maot, naon wae anu bakal nulungan urang eungke di jero kubur.
Anu bakal nulungan urang ke di jero kubur teh cak hadis rosul aya tilu, hiji elmu nu manpaat, nyaeta elmu anu ku urang diamal keun diwaktu hirup mamagahan batur, mamagahan barudak, jeung sajabana bari jeung urang ngalaksanakeunana.
Nu kadua nyaeta amal sodakoh atawa jariah anu suci tur iklas, dimana utang sawaktu hirup sok barang bere kanu butuh, mere dahar kanu kalaparan mere ka nu pakir, nu miskin jeng mere sumbangan keur pembangunan masjid jeung sajabana amal-amal anu soleh bari jeung rido iklas sodakoh karma Allah Subhanahu Wata Ala.
Nu terakhir nyaeta nu katilu amal nubakal nulungan urang teh nyaeta anak anu soleh, nyaeta budak anu ngadoakeun indung bapana, sakumaha keur hirupna dididik dititah ngaji ,sakola, ngala elmu jeung sajabana, tah dimana kolotna maot eta budak ngadoakeun kakolotna.
Mudah-mudahan urang sadayana tos siap, tos manteng, tos amal sodakoh, tos ngadidik barudak, tos ngamalkeun elmu jeung sajabana. Lamu anu euncan hayu urang mimitian ti ayeuna ti detik ieu ti poe ieu, sakumaha amal-amal anu di pikarido ku gusti Allah Subhanahu Wata Ala.
Mung sakitu wae wawaran ti sim kuring bilih aya carita anu teu genah didangu, bilih aya cariosan anu teu mernah dina manah, neda dihapunteun. Da sadaya kasaen eta datangna ti gusti Allah jeung kasalahan eta ti sim kuring pribadi. Sakali deui nyuhunkeun dihapunteun.
Bilahi taofik walhidayah.
Wassalamu alaikum Wr.Wb.


text:
Haseup
Haseup nyaéta hasil pembakaran anu henteu sampurna ti bahan - bahan bakar nu tangtu[1]. Ieu hartosna yén lamun kalolobaan ti bahan bakar anu pangumumna bisa kabeuleum sacara sampurna, lingkungan moal aya haseup. Lolobana ti bahan bakar ngandung karbon, hidrogen, oksigen, nitrogen, saeutik walirang, sarta kamungkinan ogé lebu mineral[1]. Lamun bahan bakar ieu bisa kabeuleum sacara sampurna, hasil ahirna nyaéta karbondioksida, uap cai, sarta nitrogen leupas anu kabéhanana henteu picilakaeun[1]. Lamun walirang aya, sajumlah leutik sulfur dioksida ogé baris dikaluarkeun, sarta nalika zat ieu napel kana hawa sarta uap cai, zat ieu jadi asam anu boga sipat ngarusak[1].
Demi pembakaran anu sampurna, bahan bakar kudu miboga cukup hawa supaya lumangsung oksidasi anu lengkep dina suhu anu luhur[1]. Kaayaan-kaayaan ieu hésé pikeun dihontal, utamana dina bahan - bahan bakar padat, sarta hasilna nya éta haseup[1]. Antrasit sarta batu arang bisa dibeuleum tanpa ngahasilkeun haseup alatan henteu ngandung zat anu gampang nguap[1]. Tapi batu bara ngora bisa jadi busuk dina suhu anu rada rendah ku kituna gas-gas sarta bahan téh jadi bébas[1]. Gas-gas sarta bahan éta ngagabung kalayan debu sarta lebu sarta ngahasilkeun haseup[1].
Haseup pohara ngarusak[1]. Haseup ngarusak kaséhatan, taneuh, sarta tutuwuhan[1]. Di kota-kota industri, haseup bisa nurunkeun kakuatan sinar panonpoé, utamana sinar-sinar ultraviolet anu pohara penting pikeun kaséhatan[1]. Lamun angin henteu nyebarkeun haseup éta, kamungkinan kota-kota industri baris miboga pepedut-pepedut haseup saban poé[1]. Sabenerna, di tempat lumangsungna pepedut anu haseupan éta, angka kematian mindeng jadi naék alatan panyakit paru-paru sarta jantung[1].
Durukan kai mereun cara pangkolotna pikeun pemanasan sarta masak, sarta geus dipaké ku manusa salila puluhan rébu taun.[2] Pembakaran biomassa, kawas kai, kokotor sato sarta sésa pepelakan, masih dipaké pikeun masak sarta pemanasan ti populasi global, utamana di nagara-nagara nu kurang berkembang.[2] Dina dunya industri, sarta di nagara-nagara kalayan iklim usum tiis, kai sarta biomasa séjénna loba dipaké pikeun produksi panas ku potongan kai di padumukan, kompor sarta perapian.[2]
Haseup ka tutuwuhan akibatna pohara picilakaeun. Haseup pacampur jeung "pernapasan" tutuwuhan sarta nutupan cahaya panonpoé anu diperlukeun éta[1]. Remen ogé, asam dina haseup ngarusak tutuwuhan sacara langsung[1]. Kiwari, loba kota ngayakeun kampanyeu-kampanyeu sacara aktip pikeun ngurangan haseup atawa pikeun nyegahna Supaya henteu ngabalukarkeun karuksakan[1].


text:
Bilih kuring mipit teu amit ngala teu bebeja, kalih bilih aya seratan nu teu kawidian pamugi neda widina. Hatur Nuhun
28 Oktober 2009
Karma Rahwana Dasamuka
DI HANDAP, di marcapada, Rahwana sirikna teu angkaribung, mekel rupa-rupa pakarang. “Rama! Coba lawan aing!” Rahwana mentangkeun deui jamparing sakti. Barang ragrag kana lemah, robah wujud jadi rupa-rupa sato galak; maung, banteng, celeng, gajah, oray, jeung sajabana. Jumlahna ampir nandingan tentara Maliawan.
Buriak tentara Maliawan kalabur. Tapi, teu burung tea nu jadi korban. Ayem Sri Rama mesat pakarang. Dak dumadak datang angin gede campur seuneu. Sakedet satwa ciptaan Rahwana musnah.
“Iblis!” Rahwana murka. Ngaluarkuen deui pakarang. Pangperangan digulung cai umpalan. Rewuan tentara Anoman, nyarah kabawa cai.
Enggal Sri Rama nyandak panah Gandarwastra. Perbawana hawa panas leuwih ti misti. Cai umpalan saat teu sakara-kara. Rahwana beuki jengkel. Kop kana Trisula. Ngahaja dilenmpagkeun tujul ka lebah Sri Rama. Trisula teu walakaya. Ancur jadi lebu.
Perang kapegat wanci sariak layung. Suku gunung beuki kasaput halimun. Ngarasa reugreug ningali Sri Rama rada unggul, Hyang Barja lumungsur ti langit katujuh. Jagat ngawitan peteng.
“Rama! Urang tuluykeun deui isuk!” Rahwana kukubuk.
Tapi ka karaton, rasa hariwang nyaliara jeroeun dada Rahwana. Tetela musuhna lain lalaworakeuneun. Ras manehna inget, waktu eleh saembara di Mantili. Nyaan gagah-digjayana Si Ramawijaya. Tapi, cadu mungkuk aing kudu taluk. Haram dempak aing kudu sumerah. Aya keneh panah Kunta. Weuteuh keneh Aji Pancasona.
Peutingna Rahwana ngumpulkeun dukun, tukang ramal, jeung jurutorah. Jero karaton Alengka ngahaja dihias diendah-endah, geusan ngabageakeun tamu petingan. Dahareun jeung inumeun teu puguh rupana, matak bingung barieukeun.
Teu kapalang hayang nyenangkeun tatamu, juruladen ngeprak dayang-dayang pilihan. Rengse balakecrakan disambung sarukan-sukan. Rahwana nyarita:
“Kula ngahaja ngumpulkeun maraneh sakabeh. Maksudna, hayang dipangnorahkeun, saha kira-kirana nu bakal unggul? Naha kaula atawa Si Ramawijaya?”
Cilaka. Tina sakitu puluh urang tukang ramal, taya hiji oge anu nyebutkeun Rahwana baris unggul. Malah teu saeutik nu lahlahan ngedalkeun kamandang, malar Dasamuka ulah nuluykeun perangna. Ngadenge jawaban jururamal, Rahwana teu kira-kira ambekna. Sipat biadabna datang deui. Ngalugas pedang kabeh jururamal ditigas janggana.
Isukna, rebun-rebun keneh Rahwana geus saged. Dituturkeun paningal Batara Surya. Sakilat ka medan yudha manehna cunduk. Ti beulah ditu, Sri Rama sami sayaga. Saperti kamari, luhureun langit katujuh, paradewa caralik ngaderes, diamparan mega bodas.
Dangah, gagah, panon hibar, sihung ranggeteng pikagilaeun. Rahwana sidik niat anggeus-anggeusan. Leungeun katuhuna nyenyekel gegaman Kunta. Kasorot panonpoe isuk-isuk, cahaya emas ngempur semu hurung. Tina luhureun kareta peang, haok nangtang musuhna:
“Rama! Hayoh maju!”
Sri Rama majeng. Henteu tutunggangan siga Rahwana. Cekap angkat ngagandeuang. Ning, henteu dugi ka hilap mekel pakarang. Malih tara-tara ti biasa, mayunan ngangkat senjata. Hamo, teu katuturkeun panon manusa, terang-terang kareta perang musuhna ancur. Kudana kalabur marulang deui ka Kahyangan. Demi nu tumpakna, luncat nyalametkeun diri.
“Bangkawarah!” beungeut Dasamuka beuki hurung, dihuru seuneu amarah. Teu karaos wanci maju tengah poe ereng-erengan. Raja siang anegleng luhureun embun-embunan. Resep ngalalajoan perang tandong. Nu narongton di langit katujuh tambih saregep ngabandungan. Socana ampir teu ngiceup-ngiceup. Sadayana ngagebeg, barang ningali jungkiring awak Raja Alengka robah ngabadagan.
Rahwana titikrama! Saban ngalengkah dunya langsung inggeung. Unggal renghap angin puyuh museur salelewek pangperangan. Leungeunna rurunjang ka luhur. Panonpoe satoel deui beunang dirawel. Paur nenjo kalakuan raksasa, Batara Surya meungpeunan socana. Langit nu tadina cangra, ngadadak surem.
“Aduh cilaka!” Batara Indra hariwang.
“Naha Sri Rama bakal pikuateun?” Dewa Brahma ngiring honcewang.
“Tenang,” saur Batara Narada api-api teu galideur.
Senjata Kunta melesat tina leungeun Rahwana. Bumi alam beuki genjlong. Kilat-tatit tingbelesat nyaangan awang-awang. Sora guntur tingjelegur meulah langit. Hawa lada nyebar ka saparapat jagat. Tingkoceak, tingdarengdek, sora monyet ngaleupaskeun nyawa. Dalah Anoman, Anggada, Sugriwa, sareng Kapijembawan, ampir-ampiran kelenger.
“Nun Ramawijawa, asa parantos manjing mustarina, Rahwana nampi hukuman,” saur Laksmana.
Sri Rama meureumkeun socana. Manahna manteng ka Hyang Agung. Maksadna, sajaba ti mundut pangyuga, neda widi ngaluarkeun Guwawijaya. Panah Guwawijaya memang teu kenging sambarang waktu digunakeun, iwal mayunan musuh anu enya-enya pilih tanding. Disimpenna oge apan benten ti ilahar, ngahiji sareng jasa lemes Dewa Wisnu.
Aya harewos tan katingali jirimna. Unina, nyaluyuan kana pamaksadan Sri Rama. Atuh lajeng nepak dada palih tengen. Lebeting ati pok misaur:
“Rahwana kula kapaksa ngaluarkeun Duwawijaya. Geura tungkul ka Hyang Agung, geura tanggah ka tempat pangbalikan sajati,” tali gondewa diwengkang. “Piraku teu seubeuh maneh ngacak-ngacak dunya!”
guwawijaya dilepas. Jagat peteng dituturkeun sora kadia gunung bitu, marengan cahaya mancawura ka satungkebing langit. Barang mulang sabihari, Kunta gegaman Rahwana ilang musna balik ka nu kagunganana, Hyang Jagatnata.
Tutas ngancurkeun pakarang lawanna, Guwawijaya nyiriwik meulah angin, sarta teu kungsi lila kadenge aya sora ngagoak. Sirah Rahwana sidik ngagelenceng, leupas tina janggana.
Aneh. Beuheung Dasamuka lir sirungan. Leungit sirah nu hiji, bijil deui sirah nu sarupa. Seot deui disamber Guwawijaya. Goak deui. Gelenceng deui. Terus nepi ka sapuluh kali. Memeh awak Rahwana rubah-rebah ka tanah pikeun salilana.
Rahwana, raja biadab, tutug kana waktuna, nitih kana wancina, nginggang kana papastenna. Sareatna alatan panah sakti Guwawijaya. Hakekatna hukuman ti Dewata Agung, buah lampah jadi rurujit jagat buana.
Wibisana lumpat muru banusan rakana. Awak Rahwana digabrug, lajeng digalentoran, bari murubut citangis kasedih. Pegat-pegat sasauran, sumambat ka nu ngantunkeun:
“Duh… Raka Prabu… Naha atuh heunteu kenging dielingan. Teu hilap-hilap rayi ngemutan, Sri Rama sanes manusa biasa, sidik wuwujudan dewa, saha nu mampuh mayunan sasakten Wisnu? Saestuna, Wisnu cahaya hirup-hirup dunya katut panguesina. Bumi, samudra, gunung, manusa, aditya, katut para satwa aya lantaran sabdana. Kari-kari ku sallira bade diancurkeun. Kumaha ari tos kieu? Rayi bati sedih. Pon kitu deui ingkang Rama, Ibu, sareng Eyang Sumali.”
Sabot kitu Sri Rama parantos aya pengkereunana. Wibisana diusapan, bari teras dilelejar. Sabda Wisnu:
“Wibisana, adi Akang, geura susut eta cisoca. Margi sanajan ngajerit maratan langit, ngabanjiran salegana jagat buana, teu aya hartina. Langkung sae tuang raka hayu urang sampurnakeun. Malah mandar susuganan, arwahna heunteu teras marakayangan. Sajabi ti eta ulah hilap, rayi gaduh pancen suci. Tingali, rayat Alengka meujeuh katalangsara. Kawajiban salira mulangkeun deui kajembaran bangsa jeung nagara.”
Raden Wibisana alon cengkat. Gabrug nyuuh kana pangkonan Sri Rama. Ngawakilan ingkang raka suwargi, melas-melis mundut pangampun, saurna:
“Mugia kaagungan manah jungjunan Wisnu, kersa ngahapunten samudaya kalepatan Raka Prabu Rahwana. Margi mung pangampura salira, anu tiasa mukakeun lawang kasampurnaan.”
“Kula geus leuwih ti heula ngahampura. Malah neneda ka Hyang Agung, malar sukma tuang raka tiasa mulang ka alam suci; nagara tunjung sampurna. Ngahiji sareng sukma suci lianna.”
Sakumaha lumrahna, layon Raja Alengka diurus samistina. Puncakna dilaksanakeun upacara mandi geni. Tempatna di alun-alun karaton, kalayan diiring puja-puji sakumna rahayat Alengka, para resi, katut brahmana. Teu kantun wadyabalad Maliawan.
Sarengsena, Sri Rama lajeng ngjungjung lungguh Raden Gunawan Wibisana janten raja, gelar Raja Agung Alengkadirja.
Rahayat Alengka lain bae sapuk satuju, malah langsung ngarencanakeun pesta rongkah, raraga ngabageakeun raja anyar. Geus karuhan Hyang Wisnu mampuh ngungkulan rereged dunya, paradewa gasik marulih deui ka Kahyangan.
(Nurutkeun kaol lianna, lantaran ngagem Aji Pancasona, satungtung dunya ngadeg, Dasamuka dengdeng hirup. Tug nepi ka ayeuna. Ngan kaayanana ninggang kana babasan: paeh teu hos, hirup teu neut. Lara-kasiksa saumur-umur. Dongengna kieu:
Barang Sri Rama ngaluarkeun pana Guwawijaya, Rahmana kabur ka jomantara. Cilakana ka mendi manehna indit, Guwawijaya terus ngukuntit. Lila-lila Rahwana beak tanaga. Tapi, lantaran Aji Pancasona tea, Guwawijaya teu bisa maehan musuhna. Akibatna, Rahwana asa kasiksa. Awakna raca dipacokan pana Sri Rama.
Kitu jeung kitu bae terus taya tungtungna. Lumpat, diudag. Nyumput, dituturkeun. Balangah meueusan jeprot. Sakali mangsa Rahwana mubus kana sela-sela dua gunung. Aneh, sakali ieu mah Guwawijaya siga nu leungiteun tapak.
“Aing salamet!” Rahwana bungah. Teu apaleun eta dua gunung, sabenerna wuwujudan sirah anakna; Sondara jeung Sondari. Rahwana tega neuteuk beuheung anak kembarna, pikeun nipu Dewi Sinta. Tuluy diaku, majarkeun teh, anu hiji mastaka Sri Rama, hiji deui mastaka Raden Laksmana.
Wirang lakuna kabitur, sirah anakna disepak satakerna. Ragrag di hiji tempat, jleg jadi gunung kembar. Ari ayeuna eta dua gunung dipake panyumputan manehna.
Caturkeun arwah Sondara reujeung Sondar, asa manggih jalan komo meuntas. Pirang-pirang lila neundeun ceuceub, datang kasempetan geusan mulangkeun kanyeri. Awak bapana digencet, ditindihan ku duaan. Taya gunana Rahwana ampun-ampunan. Nya kitu deui mementa dicabut nyawa. Hyang Batara Agung ngarasa pantes nibankeun hukum karma ka raja jahat biadab: awak kakubur teu walakaya, paeh henteu, hirup henteu. Lara-kasiksa salila alam dunya tacan kiamah).***
Cag ah !!
Dimuat di Majah Mangle No. 2160


text:
Garis datar
Dina géografi, garis datar atawa garis lintang nyaéta garis rékaan anu dipaké pikeun nangtukeun patempatan di muka Bumi nujul ka garis hatulistiwa (kalér atawa kidul). Posisi garis datar biasana dilambangkeun ku perlambang dina aksara Yunani φ. Garis-garis datar dingaranan luyu jeung sudut anu diwangunna nujul ka hatulistiwa. Garis datar di hatulistiwa ngabentuk sudut 0° sedengkeun garis-garis datar nu aya di kutub ngadeukeutan 90°.
Garis datar anu penting[édit | sunting sumber]
Garis datar anu cukup penting nyaéta Tropik Cancer (23°27′ DKa), Tropik Capricorn (23°27′ DKi), Bunderan Arktik (66°33′ DKa), sarta Bunderan Antarktik (66°33′ DKi).
Tempo ogé[édit | sunting sumber]
- navigasi langit
- dead reckoning
- garis nangtung
- sistem koordinat géografi
- navigasi
- sekstant
- zona waktu
- jarak bunderan badag ngécéskeun cara nangtukeun jarak di muka Bumi lamun dua lokasi dipikanyaho garis nangtung jeung garis datarna.
- sistem géodesik


text:
Mekah
Mekkah, anu ngaran panjangna Makkah Al-Mukarromah (مكة المكرمة) nyaéta dayeuh utama di Arab Saudi sarta mangrupa tujuan utama umat Islam dina ibadah haji. Dayeuh Mekkah mangrupa salah sahiji dayeuh pangsucina, nurutkeun hadits Nabi Muhammad saw. Di Mekkah ogé aya Masjid Al-haram, anu di jerona aya Ka'bah minangka kiblat umat Islam sadunya.
Lokasi Geografis[édit | sunting sumber]
Dayeuh Mekkah perenahna kira-kira 600 kilométer ti Madinah sarta kira-kira 200 kilométer ti Jeddah. Mekkah perenahna dina koordinat 21°25′24″LU, 39°49′24″BT. Dayeuh Mekkah mangrupa hiji landeuh heureut anu dilingkung ku gunung sarta pasir. Alatan kaayaan ieu pisan, Mekkah mindeng kakeunaan caah dina jaman baheula, saméméh ahirna dipigawé rekonstruksi dayeuh Mekkah. Kawas dayeuh-dayeuh séjénna di wewengkon Arab Saudi, dayeuh Mekkah ngabogaan iklim gurun
Ékonomi[édit | sunting sumber]
Dina abad ke-5 nepi ka abad ke-6 Masehi, Mekkah dipikawanoh minangka pasar atawa bandar tempat perdagangan ti kidul Arab ka bagian kalér Arab, nyaéta di Syam. Kafilah-kafilah mindeng ngaliwatan Mekkah saméméh neruskeun lalampahan ka Syam. Kauntungan para kafilah biasana ngahontal 600.000 pound sakali lalampahan ka Syam. Ayeuna, Mekkah ngembangkeun industri dina sektor perhotelan, peternakan, tatanén sarta pangladén jamaah haji.
Sajarah[édit | sunting sumber]
Dayeuh Mekkah henteu leupas ti carita Nabi Ibrahim, anu dina waktu éta ninggalkeun anakna, nyaéta Nabi Ismail sarta pamajikanana Siti Hajar disebuah landeuh. Landeuh ieu baheulana dina kaayaan anu panas, gersang sarta kosong. Tapi, berkat rahmat Alloh, mangka dipercikkanlah Cai Zam-zam, anu ngarobah Mekkah ti lahan angar jadi lahan anu subur. Kafilah Jurhum saterusna ngawangun dayeuh Mekkah ieu, sarta diteruskeun nepi ka Quraisy.
Saterusna, dayeuh ieu aya dibawah naungan pamaréntahan Islam, sanggeus penaklukan Mekkah dina warsih 630 Masehi. Saterusna pamaréntahan dayeuh Mekkah dicekel ku Bani Abbasiyah, Bani Umayyah, sarta Kasultanan Utsmaniyah. Dina ahirna, sabot penyatuan Arab, dayeuh Mekkah dikadalikeun ku Karajaan Arab Saudi nepi ka ayeuna.


text:
Salju
Salju nyaeta cai nu ragrag ti awan nu ngabeku jadi banda padat tur ragragna kawas cihujan.
Salju asalna tina basa Arab, tsalji ().
Salju magrupakeun partikel kebul cai nu geus tiis di udara luhur (tempo atmosfir, biosfir, iklim, météorologi, cuaca) terus ragrag ka bumi minangka guruntul empuk, bodas, jeung saperti kristal nu lembut (guruntul salju, pakis saperti guruntul es, kelompok tina kabehannana).
Dina suhu tinangtu (disebut titik beku, 0° Celsius, 32° Fahrenheit), salju biasa ngalembereh tur leungit. Proses nalika salju/es robah sacara langsung jadi kebul cai tanpa jadi cai heula disebut menyublim. Proses sabalikna disebut pengendapan.
Salju mangrupakeun sarat keur kagiatan olah raga usum tiis seperti ski jeung kareta luncur).
Di dunya, salju biasa kajadian di nagara nu iklimna subtropis jeung sedeng. Tapi, aya oge di daerah tropis nu saljuan, contona di Pagunungan Jayawijaya di Papua, Indonesia.
Tempo oge[édit | sunting sumber]
- ablasi
- akresi
- avalans
- badai salju
- klimatologi
- kondensasi
- dendrit
- evaporasi
- hujan batu es
- kalembaban
- metamorfisme
- hujan
- polikristal
- ibun beku
- tekenan uap jenuh
- inti salju
- kapadetan salju
- hujan salju
- luhurna salju
- muatan salju
- jejelemaan tina salju
- cisalju
- gundukan salju
- hujan badai salju
- supersaturasi
- tekenan uap


text:
Stasion Shizuoka
Stasion Shizuoka (静岡駅 Shizuoka-eki?) nyaeta stasion kareta di Shizuoka, Jepang, di Tōkaidō Shinkansen jeung Jalur Utama Tōkaidō.
Daptar eusi
Sajarah[édit | sunting sumber]
Stasion Shizuoka mimiti dibuka dina bulan Pébruari 1889, ku ngawangun deui ti stasion asli nu diwangun dina taun 1907 jeung 1935. Peron Tōkaidō Shinkansen dibuka dina taun 1964. Taun 1981, wangunan pusat balanja "Parche" ditambahekun ka stasion. Salila 2006 jeung 2007, renovasi gede-gedean di jero jeung sabudeureun stasion, tur bakal rengse dina taun 2008.


text:
Motto Minggu Inih: “Nuju Strèss Mah Ngeunahna Nyieun Carita…….”
BAB I: PENDAHULUAN
Saumur hirup kuring can manggihan aya jelema mènta hampura kana calana sorangan. Sok wè pikir, sabaraha kali urang kabèh hitut makè calana, boh di warteg, di mobil atawa luhureun kasur; pèdah we teu bèja-bèja. Lamun di bèja-bèja gè cenah moal abus tivi, moal ujug-ujug beunghar. Logis ogè sih, tapi rada sinis.
Bèda deui jeung si Abud, sobat kuring baheula di SD. Keur diajar ogè manèhna mah sok bèbèja lamun hitut tèh ka guruna. Sok ngacung. Barudak di kelasna sok langsung nyurakan. Guru Pepekaen ngambek bari ngagebrag mèja lantaran ngarasa ngajarna kaganggu. Jep barudak jempè kawas gaang katincak.
“Naha manèh sok hitut di kelas?” guruna nanya bari kekerot.
“Ah, Pak, barudak gè sok hitut. Pèdah wè tara ngacung, tara bèbèja. Lumrah wè atuh hitut mah, Pak, da teu ngarusak lapisan ozon, teu nambah pemanasan global. Lamun…”
“Tapi ngarusak stabilitas sosial!” guruna motong omongan bari ngagebrag mèja deui. Si Mae nu diuk hareupeun si Abud ceurik bakating ku reuwas. Si Somad kiih sauetik bakating ku soak.
“Ah, Pak Guru gè ngarusak sakitar, èta wè sok ngaroko nuju ngajar.” Si Abud nèmbal sangeunahna, lèbèr wawanèn, wanian pisan èta jalu. Puguh wè guruna kasinggung, asa disapirakeun ku budak satepak. Antukna mah si Abud disetrap nangtung ku hiji suku di hareup kelas, nepi ka jam balik. Ti harita, si Abud di landian “si Raja Hitut” ku barudak di kelas. Manèhna mah sok nyengir ngadèngèna. Katelah kitu tèh lain pèdah hitut hungkul, pangpangna mah bèbèja waè saban rèngsè hitut. Saliwat mah asa agul ku hitut. Tapi sok sanajan ayeuna geus gedè, si Abud masih kènèh dipoyok “si Raja Hitut” ku kabèh babaturanna di lembur.
BAB II: PEMBAHASAN
Bèda ayeuna mah geus gedè, caritana geus jadi mahasiswa, si Abud sok rada baeud lamun dipoyok si Raja Hitut. Tapi ari polos sok bèbèja hitut mah masih kènèh nepi ayeuna ogè. Ceuk indungna mah, lamun pareng dipoyok kitu, di imah si Abud sok teu nafsu dahar. Tapi sok mènta duit gedè. Si Abud sok baeud lila, keuheul cenah ka barudak sok moyok waè.
Tapi kuring sok langsung ngupahan lamun pareng si Abud dipoyok barudak. Kuring sok nyarita yèn kuring gè sok dipoyok “si jomblo” ku barudak. Tapi kuring mah tara ngambek, sok sabar, sok ngahibur diri. Kuring mah jomblo gè jomblo profetik. Kuring mah hideung gè hideung nasionalismeu, hideung transendental. Ngadèngè kitu tèh si Abud sok bungah. Ngarasa aya batur meureun.
“Hitut kuring mah ngèngkrèng. Tapi tibaheula ogè tara bau.” Ceuk si Abud hiji poè. Kuring jadi inget ka omongan almarhum aki, yèn hitut stèrèo mah sok tara bau, bèda jeung hitut laon, biasana sok hangit, sok bau tungir zebra.
Loba ogè babaturan hitutna laon, tapi tara ngaku, kalahka hèhèotan nyumputkeun hitut dinu caang. Ku buraongnamah sok teu daèk tanggung jawab lamun ditanya saha nu hitut. Kalahka silih tuduh. Kuring pernah manggihan aya jelema garelut lantaran aya nu hitut keur darahar liwet. Pas ditanya saha nu hitut, hiji pamuda ngacung. Sabenerna mah masalah geus bèrès, ngan èta pamuda kalahka nyarita pangalamanna nempo jelema hitut dina cangkir. Puguh wè nu darahar kabèh eureun. Pasèa wè jadina. Padahal da sangu teu ujug-ujug ngilu bau.
Sok anèh nya jelema mah, cuman lantaran hitut, bisa garelut. Padahal hitut mah lain tindak pidana, moal abus naraka deuih. Beda deui lamun hitutna pajabat nu keur koropsi, pasti abus naraka, lantaran loba nyangsarakeun rahayat ku koropsina. Aneh ogè mun nempo aya masyarakat èra ngadèngè hitut di tempat umum. Padahal nu kudu dipikaèra mah kalakuan maranèhna nu jorok miceun sampah sambarangan.
Kuring gè lamun pareng dipasamoan sok tara daèk nahan hitut. Kapok. Pernah kuring hiji waktu lila nahan hitut pas upacara bendèra, nepika ngucur cai tinu irung. Untung lain geutih ogè; untung tinu ceuli teu kaluar haseup ogè. Ah, ayeuna mah beledag-beledag wè. Tapi kuring mah teu kawas si Abud nu teu welèh bèbèja tur hitutna ngajelengèng. Hitut kuring mah wijaksana; disebut bau teuing heunteu, disebut teu bau heunteu; hitut stèrèo heunteu, hitut èpès mèèr heunteu. Pokonamah meujeuhna keur dikonsumsi publik mah. Hiliwirna teu subversif!
Tapi kuring keur SMA pernah sabulan mumul ka masigit lantaran èra ku katua DKM. Soalna kuring kalepasan hitut nyegruk keur solat. Tapi kuring nuluykeun solat nepika rèngsèna. Ustad Mahmud nu nyaksian kajadian èta nyarèkan kuring ku fiqih. Naha nya kudu wudu deui lamun hitut pareng solat? Naha ogè bet beungeut nu dikumbah, padahal bujur nu nyieun ulah. Jadi naon hubunganna bujur jeung beungeut? Naha, dulur, hitut bisa ngabatalkeun wudu? Jiga paantel kulit jeung awèwè waè. Jigana aya hubungannana awèwè jeung hitut.
Kuring baheula pernah ngalaman hitut hareupeun awèwè. Èra pisan karasana. Tapi kuring baheula can ngarti naha bet èra, padahal èta awèwè lain kabogoh. Tapi lamun jujur mah kuring embung hitut hareupeun awèwè mah. Kuring leuwih milih ngabodor teu dikeprokan tibatan kapanggih hitut ku awèwè mah.
BAB III: HIRUP NGARASA TIISEUN
Ayeuna mah urang nyarita nu lian, mudah-mudahan teu balik deui ka carita nu aya pakuat-pakaitna jeung hitut. Geus sabulan leuwih si Abud jeung Neng Mia bobogohan. Antukna mah ayeuna kuring jadi leumpang sorangan balik kuliah tèh. Si Abud beuki lèngkèt pisan ka Neng Mia. Jiganamah “tiada hari tanpa Mia”, atawa “hidup tanpa Mia bagai kopi hitam terinjak Sodikin.”
Tapi kuring teu tiiseun teuing, da masih aya radio warisan almarhum aki kuring. Tibeurang nepi ka peuting radio digeder. Lamun kabeneran bèak batu batrèna, kuring sok nginjeum batu batrè jam dinding di masigit. Lamun geus bèak pisan, cenah batrè kudu di poè atawa di pèkprèk makè batu bata. Bèjanamah sok tokcèr. Tapi èta ogè ngan kapakè sakeudeung. Antuknamah di poè deui handapeun gantar.
Tapi kuring strès nempo batu batrè nu di poè dipodolan hayam. Tapi giliran dicoba, radio hurung ngagateng sapoè-sapeuting. Kuring jadi bisa ngadèngè wayang golèk nepika subuh. Baè bau tai kotok saeutik mah, asal tong tai kotok wè nu bau batrè. Tapi èmang kudu aya penelitian ti ilmuwan di Indonesia kunaon sababna tai kotok bisa ningkatkeun ènèrgi batu batrè. Ari nanya tai kotok dileubuan mah geus ka jawab ku Aki Asmi ogè, teu perlu diteliti deui, lin?
Tisaprak hulang-huleng sorangan, kuring jadi ngarasa bosen hirup, asa teu boga batur. Rèk bunuh diri, teu wani. Rèk nèangan kabogoh, hambur biaya. Soalna kuring mah geus yakin, duit bakal bèak tapi awèwè tetep nampik. Maenya kudu bogoh ka indung mah jiga Sangkuriang atawa Oedypus? Saumur hirup kuring masih lèlèngohan. Ras jadi inget boga langlayangan dina para. Teu mikir panjang deui, kuring ngejat mawa kenur jeung langlayangan. Kuring lumpat ka kulon, rèk ngapungkeun langlayangan. Meungpeung angin gedè. Karèk gè dua mèter langlayangan ngapung, kurunyung tèh Ki Apud. Solongkrong ngajak sasalaman. Tapi teu kungsi lila murang-maring ka kuring, pajar tèh tong langlayangan, sing èra ku umur.
Langlayangan dipaksa titah diturunkeun. Langlayangan disoek-soèk, ditincak-tincak. Geus kitu mah ki Apud lumpat ka imahna. Di palupuh imahna nungguan nini Apud bari ajrag-ajragan ngeprokan Ki Apud. Sabelas-duabelas eta nini jeung aki teh. Bedegong. Kungsi oge baheula kuring dikerem di imahna, bari si nini maksa kudu ngajawab naon bedana palid ku “p” jeung valid ku “v”. Kuring harita teu bisa ngajawab.
Ayeuna giliran si aki nu harèèng, teu puguh-puguh kalahka ngarujadkeun langlayangan kuring. Kuring beuki strèss. Kuring ngarasa sirah hareurin ku masalah. Can gè bèrès strès, kuring narima gosip ti Nini Memeh yèn si Abud jeung Nèng Mia putus. Geubeug tèh kuring olohok. Can ogè dua bulan geus putus deui. Kuring gura-giru muru si Abud.
BAB IV: PEGAT DURIAT
“Bud, bèjana manèh pegat jeung Neng Mia?” kuring nanya bari ungsrak-ingsreuk. Si Abud ngabalieur.
“Bud, naha bet putus sagala?” kuring terus ngadesek.
“No comment.” Ceuk si Abud teugeug bari buru-buru ngingkig. Beu, jiga sèlèbriti waè si èta ngomong kitu ka kuring. Ngarasa di udag-udag waè ku kuring, si Abud mawa merecon urut lebaran.
“Manèh hayang paèh diancurkeun?” si Abud ngancam bari ngacungkeun merecon jeung korek api, “geus balik tong ngaganggu kuring! Kuring hayang sorangan!” si Abud katempona strès pisan. Batan mercon disundut, kuring balik ngèlèhan. Tapi kuring panasaran kunaon si Abud jeung Neng Mia putus. Jiga wartawan, kuring terus muru informasi. Sugan wè si Onah, adi Neng Mia, bisa mèrè info.
“Why, Onah? Naha lanceuk Onah putus jeung si Abud?”
“Muhun, Kang, saurnamah tètèh tos teu bogoheun deui.” ceuk Onah. Ceuk carita Onah mah, tilu poè katukang si Abud nganteur Onah jeung Neng Mia ka ulang tahun babaturan Neng Mia. Karèk ogè babaturanna manyun rèk niup lilin, si Abud hitut tarik pisan. Puguh wè barudak ngaburiak. Bejana mah hayam diburuan oge ngilu barirat. Acara jadi paburantak. Neng Mia èraeun ku barudak sakelasna sok dipoyok boga kabogoh tukang hitut. Neng Mia jadi èra bareng jeung si Abud. Teu kungsi heuleut saminggu, Neng Mia mutuskeun si Abud. Kuring sedih ngadèngè caritana. Watir si Abud, lantaran hitut jadi putus jeung Neng Mia. Batur mah putus tèh lantaran teu disatujuan ku kolotna, atawa selingkuh, ieu mah putus lantaran hitut. Geuning ayeuna mah horeng hitut gè geus jadi sumber disintegrasi.
BAB V: DÈPRÈSI
Si Abud sobat kuring. Jadi kuring moal nganteup manèhna sedih sorangan. Kuring tibarèto sagulung-sagalang jeung manehna. Tikamari kuring teu nempo si Abud ngaliwat kuliah. Bisana mah sok nyampeur. Kuring datang ka imahna, indungna ceurik. Bèjana mah si Abud geus teu daèk dahar, teu daèk mandi jeung teu daèk adan di masigit deui. Pagaweanna ngègèlan suku korsi. Pagawèanna tèh murang-maring di kamar. Malahan indungna gè geus teu bisa asup ka kamar si Abud, sok dikonci. Katempo ku kuring dina panto kamarna aya tulisan: YANG TIDAK BERKEPENTINGAN DILARANG MASUK. Tapi kuring boga kapentingan ka manèhna. Kuring ngawani-wani keketrok panto. Lila teu dibuka. Ngadèngè sora kuring, panto dibuka. Kuring sedih nempona. Beungeutna culeuheu. Buuk galing pajeujeut. Gering kabengbat ku awèwè.
Bus kuring ka kamarna. Kamar lir ibarat gudang barang, acakadut teu kaurus. Dina tembok deukeut jandela, aya tulisan make spidol: HATIKU YANG BEKU. Dina kantongna ogè aya tulisan: DIRIKU YANG LÈNGOH. Kuring terus ngupahan jeung mapagahan manehna, sangkan bisa dahar jeung mandi deui. Sangkan daèk kuliah jeung adan di masigit deui. Sangkan bisa nalian anak hayam tatangga deui.
Kuring ngarasa hatè si Abud buyatak pisan diputuskeun ku Neng Mia, geus level digembrong laleur. Geus hanyir. Si Abud dèprèsi. Pagaweanna nanggeuy gado. Manèhna pernah ngomong boga niat rèk bunuh diri. Tapi ku kuring dipapatahan bèbèakan malahan makè reperen filsafat jeung tasawuf plus hadist jeung buku La Tahzan. Teu kagok kuring mere buku-buku fiksi tamba stress ka si Abud, ti mimiti buku Edgar Allan Poe, Agatha Cristie, Ellerly Queen nepika buku Fredy S. Teu poho kuring ngabelaan nyiar buku kumpulan carita Jose Saramago, Nadine Gordimer, Gabriel Garcia Marquez, Hemingway, Tagore nepika Puisi Gibran. Tapi wayahna, Bud, kuring ngan saukur mere judul keneh.
Terus manèhna cenah boga niat rèk abus gèng motor waè mèh kabangbrangkeun. Tapi ku kuring dicaram. Alesan kuring mah, kahiji si Abud teu boga motor, kadua si Abud teu bisaeun naèk motor, katilu sawah haji Komar digaley munding geuring. Kuring mah leuwih satuju si Abud ngilu gèng DAMRI, soalna jauh-deukeut ongkosna murah.
“Lamun hirup peurih kieu waè mah, kuring mending milih jadi suung waè…” ceuk si Abud rada pesimis. Tapi kuring terus ngupahan si Abud. Kuring ngajak manèhna ulin ka dago, ulin ka unpad Jatinangor poè minggu isuk-isuk. Mèh teu èra teuing ulin teu jajan mah, kuring duaan ngahaja udunan meuli kolor. Kuring ngajak manèhna maènbal jeung barudak. Teu lila tidinya, si Abud geus teu katempo sedih deui. Manèhna geus bisa seuri. Manèhna geus daèk dahar jeung mandi deui, geus daèk kuliah jeung adan deui. Kuring atoh nempona. Sakapeung manèhna sok masih murang-maring kènèh. Eta gè lamun nempo jèngkol, cenah sok inget ka Neng Mia. Si Abud ngomong masih bogoh kènèh ka Neng Mia. Manèhna rèk terus ngudag Neng Mia sangkan daèk deui narima cintana.
BAB VI: HIDUP MIA! HIDUP PERSIB!
“Kuring mah cadu mundur sacongo buuk, haram ngejat satunjang bèas! Puah!” si Abud meni sumanget ku rasa bogohna. Ku sumanget-sumangetna, si Abud nulisan tembok kelas ku spidol beureum: HIDUP MIA! HIDUP PERSIB! Malahan opat poe deui boga niat rèk megat Neng Mia di sakolana, rèk nyatakeun deui. Si Abud ngabèlaan meuli bonèka Doraemon keur engkè mèrè ka Neng Mia. Sakalian wè atuh jeung baling-baling bambuna, terus teundeun dina sirah pak lurah. Tapi kuring bungah si Abud teu laèr sumanget deui. Optimis.
Singgetna, si Abud megat, Neng Mia lumpat. Duanana pada-pada keukeuh. Si Abud keukeuh bogoh, Neng Mia keukeuh embung. Tapi kuring bungah nempo babaturan teu èlèhan jiga si Abud. Manèhna terus ngudag hatè Neng Mia. Tapi saprak aya kajadian kasar ti Neng Mia ka si Abud, kuring jadi narik dukungan. Malahan kungsi kajadian, Neng Mia rudet ngarasa dipegat jeung diudag waè ku si Abud, manehna gogorowokan mènta tulung. Antukna mah si Abud dikoroyok tukang ojèg. Untung kuring jeung babaturan masih bisa kènèh nulungan. Geus tèga pisan Neng Mia ka babaturan kuring. Lain èta hungkul kajadian peurih tèh. Si Abud kungsi diciduhan ku Neng Mia bakating ijid pisan. Kuring jadi cua ka Neng Mia. Hayangna mah ngulub sirah Neng Mia. Tapi anèhna tèh si Abud tara malik ngambek ka Neng Mia. Manèhna mah sok malah seuri. Jigana lantaran bogoh nu gedè pisan ka Neng Mia. Lamun kuring mah leuwih milih marmot tatangga katerap bronhitis batan diciduhan ku awèwè mah, batan dihina terus ku awèwè mah.
Geus teu kuat nempo babaturan dihina waè ku awèwè, kuring ngawani-wani nyarèkan si Abud sangkan eureun ngudag Neng Mia. Nasib geus jadi bubur, Bud. Ayeuna mah pohokeun wè awèwè haramjadol kitu mah. DUNIA TIDAK SELEBAR CELANA DALAM. Tapi si Abud keukeuh lieur ku Neng Mia. Manèhna janji rèk terus ngetrok hatè Neng Mia sangkan daèk narima deui. Kuring gogodeg bakating ku hèran. Gening aya ogè jelema kawas kieu, Gusti…
BAB VII: MANGKAT KA JAKARTA
Geus dua peuting ieu kuring terus mikiran lalampahan si Abud. Tapi pikiran kuring pajeulit jeung omongan lanceuk kuring peuting kamari nu nitah kuring cuti heula kuliah. Kuring dititah gawè di Jakarta, jadi buruh ngetik di kantor babaturan lanceuk. Sabenerna mah kuring embung ninggalkeun lembur, tapi cenah gajina gedè. Èta oge cenah ngaganti pagawèan Cep Boby nu keur geuring katabrak setum. Ceuk beja mah Cep Boby sukuna potong jeung sirahna rengat. Jigana pililaeun geuringna. Kabeneran kuring boga kabisa ngetik. Baè ngetik ku dua curuk gè, asal gancang jeung rancagè cenah. Dua poè geus bèrès ngurus sagala rupa, kuring isukna mangkat ka Jakarta. Si Abud bangun nalangsa nempo kuring mangkat. Tapi kuring sakeudeung ngahibur manehna. Kuring janji rek mawa duit loba ti Jakarta. Si Abud nyuuh ka Kuring ulah ninggalkeun manehna.
“Kuring euweuh batur ngobrol. Kuring euweuh batur curhat. Indung kuring mah teu ngartieun diajak ngobrol sual hiburan kontemporer mah.” Pokna semu ngaheulas.
“Bud, kuring mah sakeudeung. Kuring rèk ngudag duit heula. Geus loba duit mah urang duaan jaga bakal bagja. Salila kuring euweuh mah, ngobrol wè jeung calana.” Cekèng tèh ngaheureuyan.
Lima jam kuring nepi ogè ka Jakarta. Kakara ayeuna kuring incah jauh ti lembur. Hareudang geuning Jakarta tèh, teu kawas di lembur nu tiis ceuli hèrang panon kènèh. Kuring kudu bisa jaga diri cicing di lembur batur. Tong culangeung, tapi tong èlèhan. Sanajan di lembur batur, henteu ganti pileumpangan. Ieu mah itung-itung pangalaman wè, tong jiga Ki Duyeh, ti ngongkoak nepi ka ngungkueuk masih cicing dilembur, dagang surabi saumur-umur. Euweuh pangalaman anyar. Poè isukna kuring geus kudu langsung gawè. Teu pira ngetik laporan sapuluh halaman unggal poè, ditambah ngajumlah-jamlèh duit, kuring diburuhan saratus rèbu. Saminggu wè kali saratus rèbu, lumayan bedus. Lanceuk kuring omat-omatan nitah kuring nabung. Sabalikna kuring ogè omat-omatan ka lanceuk kuring supaya tong mènta duit. Kuring keur hayang pelit.
Teu karasa geus sabulan leuwih kuring gawè di Jakarta. Duit beuki numpuk waè. Bayangkeun wè si Bos mèrè duit saratus rèbu unggal poè. Untung wè dahar sapopoè mah aya jatah ti kantor. Kuring geus hayang buru-buru ka lembur. Kuring rèk ngeureuyeuh nabung keur nuluykeun kuliah deui. Kuring inget tibarèto hayang meuli hapè. Geus teu kuat hayang meuli hapè Nokya. Kuring hayang nelpon si Abud di lembur tapi pasti manèhna can bogaeun, soalna hapè mah nyieunna lain tina taneuh sumur. Kapikiran ogè rèk meuli skripsi. Ah, haram kètang. Kuring mah leuwih milih indit ngarit poè jum’at batan kudu meuli skripsi mah.
Sok jadi inget ngomong skripsi tèh. Tibaheula kuring jeung si Abud guligah mikiran skripsi. Kuring duaan ngadon kukurilingan neang judul nu alus. Kuring pernah boga judul hade: RADIKALISME AGAMA DALAM PERSPEKTIF TRIO MACAN. Tapi heuleut sabulan diganti deui jadi: BERAS IMPOR DALAM PANDANGAN SAYA SEKELUARGA, atawa leuwih heded lamun dibalik: SAYA SEKELUARGA DALAM PANDANGAN BERAS IMPOR. Kuring bingung milih judul. Si Abud mah cenah geus manggihan judul keur skripsina: HUTANG PROFETIK; SEBUAH INTEGRASI-INTERKONEKSI MARXISME DAN WASIAT KAKEK SAYA.
Ah, kuring mah can bisa nyieun skripsi lamun can aya lèptop. Tapi, lamun duit tabungan aya leuwihna kènèh, kuring ogè hayang meuli lèptop. Eta gening komputer nu jiga jojodog. Kuring jadi inget, baheula keur di SMA boga babaturan sakelas pindahan ti Jogja. Manèhna kamana-mana mamawa lèptop. Kungsi ulin ka imah kuring mawa lèptop. Manehna kasohor tukang molor, wajar we da tukang melong komputer. Kuring riweuh nyangu, manèhna mah lalajo video dina lèptop. Meni nyantèi pisan. Kungsi ogè lèptopna tinggaleun di dapur, ku nini kuring kalahkan dipakè talenan, di pakè nyiksik bawang. Sugan wè lamun pareng meunang rijki gedè, jaga kuring bisa meuli lèptop.
BAB VIII: BALIK KA LEMBUR
Geus hampir dua bulan kuring gawè, Cep Boby bejana geus cageur. Isukna kuring geus bisa balik deui ka lembur. Di tengah jalan, kuring balanja heula keur bawaeun ka lembur. Kuring meuli baju keur indung. Teu poho dahareun keur bebenyit. Kuring ogè inget ka si Abud. Kuring meuli roko sakaradus. Teu poho meuli kopi hideung. Soalna si Abud mah embung ngaroko lamun euweuh kopi. Bèda jeung kuring, kuring mah embung ngaroko lamun euweuh seuneu. Kuring ogè meuli baju koko jeung calana sontog keur si Abud. Keur bapa kuring mah meuli sarung, kopèah jeung kaca panon hideung, mèh katempona gaul jeung ginding. Keur indung meuli kurudung jeung mukena. Kuring oge meuli baju loreng tantara keur Ki Asmi, kokolot nu geus dianggap dulur. Sakalian meuli baju Spiderman keur incuna, si Abraham Entay. Ngahaja meulina dua stel, bisa parebut jeung Ki Asmi.
Kuring bungah bisa balanja keur kolot jeung dulur. Tapi kuring embung kokomoan balanja, soalna lalampahan masih panjang, dulur leutik masih riab. Can tangtu kahareup masih bisa ngala duit deui. Tapi kuring kahareupna boga kahayang ngebebenah imah jadi tilu umpak, panghandapna mah baè kolong keur hayam sarè. Sakuriling imah rèk dipinuhan ku wèsè umum mèh mangfaat ka urang lembur. Intina mah ngaminimalisir oknum masyarakat nu sok ngadon setor eusi beuteung di pipir imah. Lamun usum pemilu mah, wèsè bisa dijadikeun kamar suara.
Jam 12 beurang kuring nepi lembur. Di imah jempling. Sakeudeung sasarèan dina korsi tengah imah. Ari heug antukna mah ngan ukur molotot teu bisa sarè. Barudak badeur tingkalacat luhureun korsi ngaganggu kuring. Piraku kudu dibèrè racun beurit mah mèh lalindeuk. Geus asup adan asar kuring mandi. Tadina mah hayang panggih heula jeung kolot rèk prosèsi mere olèh-olèh, tapi jigana can baralik ti sawah. Kuring dandan ginding maksud rèk nepungan si Abud. Geus sono. Oleh-oleh keur manehna geus rapi di kantong kèrèsèkan. Saeutik disemprot parfum anyar. Jigana si Abud atoh pisan narimana.
Imah si Abud sarua jempling. Kuring keketrok bari hèhèotan. Ngahaja makè kaca panon hideung mèh si Abud pangling. Teu kungsi lila, panto muka. Nyampak indung si Abud ngabanghinghik ceurik. Hatè kuring ngadadak teu genah karasana…
BAB IX: PENUTUP
Langit lènglang. Kuring nangtung lila di jalan. Ngadègdèg nahan eungap. Ngarasa teu bisa nanaon. Pikiran geus barirat ka mana mendi. Hatè asa dibintih kasedih. Hatè asa ditindih kapeurih. Kuring nempo langit ujug-ujug baseuh. Kuring nempo panon poè kokolèbatan. Kuring nempo lalaki leumpang di jalan gedè teu makè calana. Sirahna dibuntel ku calana sorangan. Awakna kuleuheu teu kaurus. Sandal capit digantungkeun dina beuheung makè tali rapia. Kadèngè manèhna ngahariring. Teu kungsi lila manèhna ngarandeg, ngagantungkeun calana dina pager. Kuring ngadèngè manèhna mènta hampura ka calana sorangan. Ti belah kulon barudak leutik nyurakan bari nakolan kalèng. Manèhna seuri. Manehna ceurik. Manèhna ngamuk. Manèhna ngagorowok nyebut ngaran awèwè. Kuring teu kuat nahan cimata. Teu karasa cimata haneut seukeut dina pipi…
TAMAAAAAAAAAAAT
[Draf] Galideur:
Angin Peuting di Jatinangor
Kalangkang Nu Imut
Nyiar Duit
Rènghap Eulis
Reumis, sisa Girimis
Saung Katineung
Galideur
[Draf] Hoghag:
Bebegig Sawah
Bulè Sasab
Domba Mang Nana
Hitut
Hoghag
Kasurupan Jurig
Nu Mangkat Nyaba
Parebut Tuti
Tumbila dina Raray Anjeun
[Draf] Borosot:
Borosot
Hanjakal
Jangjang Kahayang
Orowodol
Jangji Pasini
Kaduhung ka Bandung
Kolor Logor
Merewedeng